Lourens Muller (27 September 1917 – 30 April 2005) was 'n Suid-Afrikaanse politikus. Muller was 'n lid van die Nasionale Party, LP vir Ceres (1961–1979) en het in die kabinette van John Vorster en P. W. Botha gedien. Hy was die adjunkminister van justisie (1966), polisie (1966-1968), finansies (1966-1968) en ekonomiese sake (1966-1968). Daarna word hy die minister van binnelandse sake (1968-1970), polisie (1968-1974), ekonomiese sake (1970-1974) en vervoer (1974-1979). Stefanus Lourens Muller is op 27 September 1917 in die distrik Beaufort-Wes gebore. Hy het die skool sonder matriek verlaat en by die Suid-Afrikaanse Spoorweë in Soutrivier aangesluit. Hy het hom later as prokureur bekwaam en in Robertson gaan gepraktiseer. Muller was 'n lid van die parlement vir die Nasionale Party in die Ceres-kiesafdeling, en het verskeie hoë regeringsposte beklee. Hy was op 'n tyd die gunsteling om mnr. John Vorster as staatspresident op te volg. Die destydse eerste minister, mnr.


Die Driekoppiesdam is 'n gravitasie-grondvultipe dam geleë in die Lomatirivier naby Malalane in Mpumalanga, Suid-Afrika op die noordelike grens van eSwatini. Die dam is in 1998 voltooi met 'n wal wat 50 m hoog is en 'n bakmaat van 251 miljoen m3. Die hoofdoel van die dam is vir landboubesproeiing. Lys van grootste damme in Suid-Afrika


Die Phiphididam is 'n dam naby Thohoyandou in die Limpopoprovinsie, Suid-Afrika. Dit is in die Mutshindudirivier geleë en in 1971 geopen. Lys van grootste damme in Suid-Afrika Lys van Suid-Afrikaanse Damme Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Die NG gemeente Villiers is ’n gemeente van die Nederduitse Gereformeerde Kerk in die noordooste van die Vrystaat. L.B. (Lourens) de Villiers was die eienaar van die plase Pearson's Valley en Grootdraai waarop die dorp Villiers aangelê is. Die plek is dan ook na hom genoem. Die dorpsgrond het nog in 1895 aan hom en ná sy dood, aan sy boedel behoort tot dit in 1895 oorgegaan het op die naam van die dorpsbestuur. Die plase is reeds in 1881 uitgemeet en die naam Villiers aan die plek gegee. Die Volksraad is in 1882 gevra vir 'n poskantoor en 'n resident-vrederegter, maar die versoek is geweier. In 1890 en 1891 is die Volksraad letterlik gebombardeer met versoekskrifte om Villiers as dorp te erken. 'n Aantal reisigers en transportryers (o.a. J.W. Kirk, J.A.J. Kriek, J.W. McLean) het daarop gewys dat daar vir hulle geen hotel of herberg naby die Vaalrivier is nie. As die rivier vol is, moet hulle soms daar vir dae oorbly en "onder den vrijen Himmel" moet hulle slaap.


Die Massey Ferguson is 'n gewilde landboutrekker wat sy oorsprong in 1958 in Kanada uit die Furguson en Massey Harris gehad het. Sy hoofkantoor is tans in Duluth, Georgia, VSA. Die uitstaande kenmerk van die trekkerreeks is sy pragtige rooi kleurskema. 'n 1948 Massey-Harris 20 'n Ou staatmaker: 1965 Massey Ferguson 35 'n Massey Ferguson MF 3660 trekker in die 1990s 'n Massey Ferguson MF 8690 trekker 'n Massey Ferguson 6490 in die mid-2000s Wikimedia Commons het meer media in die kategorie Massey Ferguson. (en) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Zydeco is 'n baie diep skakering van die kleur groen. Volgens verskeie kleurskemas word zydeco as volg voorgestel: Lys van kleure


Kadmiumgroen is 'n skakering van die kleur groen. Volgens verskeie kleurskemas word kadmiumgroen as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Hennenman is ’n gemeente van die Nederduitse Gereformeerde Kerk met sy middelpunt op die dorp Hennenman. Dit het die onderskeiding dat dit die eerste gemeente in dié provinsie is waarby twee gemeentes gelyktydig ingelyf is, naamlik Hennenman-Oos en –Wes in 2012. Hennenman was eers bekend as Ventersburg-weg en sedert die stigting van die NG gemeente Ventersburg in 1890 was dit een van sy wyke. Omdat dikwels verwarring ontstaan het deur die name Ventersburg, Ventersdorp, Venterstad, Venterskroon en Ventersburgweg-stasie, is besluit om die stasie Hennenman te noem as 'n huldeblyk aan P.F. Hennenman van die plaas Swartpan. Die feit dat Hennenman aan die hoofspoorweg na Johannesburg en in die middel van 'n produktiewe mieliestreek geleë is, het hom vinnig laat ontwikkel. As gevolg van die ryk kalkafsettings in die omgewing is in 1936 'n tweede sementfabriek opgerig, naamlik die Anglo Alpha-sementfabriek. Met die toename van die bevolking in en om Hennenmanstasie, het die intensiewe bearbeiding van die wyk noodsaaklik geword. Vanaf 1926 het hier 'n Sondagskool met ongeveer 50 kinders onder leiding van Wessel de Beer bestaan.


Die NG gemeente Soutpan is ’n gemeente van die Nederduitse Gereformeerde Kerk in die provinsie en Sinode van die Vrystaat met sy middelpunt op die nedersetting Soutpan. Namate die inwoners op en om Soutpan toegeneem het, is die behoefte aan 'n selfstandige gemeente op Soutpan ál meer gevoel. Die kerkraad van Dealesville (waarvan Soutpan 'n buitewyk was) het toestemming gegee tot afstigting van genoemde wyk tot 'n selfstandige gemeente. Aangesien die wyk Soutpan egter nie finansieel sterk genoeg was om al die verpligtinge van 'n selfstandige gemeente op hom te neem nie, is die kerkrade van Bloemfontein-Noord, Brandfort en Bultfontein genader om sekere dele aan die te word gestigte gemeente af te staan. Op Woensdag 31 Augustus 1927 kom die Ringskommissie byeen op Soutpan en stig daar 'n nuwe gemeente met die nedersetting se naam. Op 10 Maart 1928 word prop. A.T. Martinson as leraar van die gemeente bevestig en bedien die gemeente tot 6 Oktober 1937. Hierdie eerste jare in die geskiedenis van die gemeente was, sover dit die finansies betref, moeilike jare. Die gemeente was klein en die inkomste min, met die gevolg dat die skuld gestyg het.


Mazeppabaai is 'n vakansiedorpie, geleë aan die Indiese Oseaankus 175 km noordoos van Oos-Londen in die Oos-Kaap, Suid-Afrika. Lys van dorpe in Suid-Afrika "Hoofplek Mazeppabaai". Sensus 2011. Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Die Letse Wikipedia is die Letse uitgawe van Wikipedia, 'n gratis aanlynensiklopedie. Dit het tans 111 661 artikels, en is die 68ste grootste Wikipedia. Hierdie artikel is ’n saadjie. Voel vry om Wikipedia te help deur dit uit te brei.


Die Luxemburgse Wikipedia is die Luxemburgse uitgawe van Wikipedia, 'n gratis aanlynensiklopedie. Dit het tans ongeveer 60 500 artikels, en is die 91ste grootste Wikipedia. Hierdie artikel is ’n saadjie. Voel vry om Wikipedia te help deur dit uit te brei.


Die Tadjikse Wikipedia is die Tadjikse uitgawe van Wikipedia, 'n gratis aanlynensiklopedie. Dit het tans ongeveer 106 000 artikels, en is die 69ste grootste Wikipedia. Hierdie artikel is ’n saadjie. Voel vry om Wikipedia te help deur dit uit te brei.


Die Kia Ray is 'n kompakte elektriese motorvoertuig wat sedert 2012 deur die Suid-Koreaanse vervaardiger Kia vervaardig word. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Monument was ’n gemeente van die Nederduitse Gereformeerde Kerk in die Vrystaatse hoofstad, Bloemfontein, maar dit is reeds in 1998 ingelyf by Uitsig-Bloemfontein. Die getal gemeentes in die Vrystaatse Sinode het van 'n hoogtepunt van 174 in 1995 tot 157 in 2015 gedaal, maar die getal belydende lidmate per gemeente het in dieselfde tydperk nietemin van 750 tot 536 afgeneem omdat die 10%-vermindering in die getal gemeentes nie tred gehou het met die 36%-afname in die lidmaattal nie. Die gemeente is op 24 September 1949 met 'n ledetal van 1 017 gestig. Die naam is ontleen aan twee gedagtes: (1) Die bekende Vrouemonument is in die middel van die gemeente geleë; (2) omdat die stigting van die gemeente uit geldelike en ander oogpunte 'n gewaagde onderneming was, gesien die feit dat 'n groot deel van die gemeente maar betreklik onwelvarend was en dus seker nie gou in staat sou wees om indrukwekkende geboue ens. op stoflike gebied daar te stel nie, het die mooi gedagte by en van die ou vaders in die gemeente ontstaan om die naam Monument aan die gemeente te gee, “omdat ons die monument vir die Here moet wees en nie ons geboue nie!"


Carl Panzram (28 Junie 1891 – 5 September 1930) was ’n Amerikaanse reeksmoordenaar, verkragter, brandstigter en inbreker. Hy is bekend vir sy bekentenis teenoor sy enigste vriend, die tronkwag Henry Lesser. Panzram het skuld aan 21 moorde beken, asook die sodomisering van meer as 1 000 seuns en mans. Hy is verskeie kere in hegtenis geneem en eindelik in 1930 gehang vir die moord op ’n werknemer van die Leavenworth-gevangenis in Kansas. Charles Panzram is in East Grand Forks, Minnesota, gebore as die seun van die Oos-Pruisiese (Duitse) immigrante Johann "John" en Matilda Panzram en het op die familieplaas grootgeword. Hy het vyf broers en susters gehad, en die gesin was arm. Die eerste tekens van misdaadbedrywighede was toe hy in 1903, toe hy 12 jaar oud was, koek, appels en ’n rewolwer uit hul bure se huis gesteel het. In Oktober van dié jaar het Panzram se ouers hom na die Minnesota-staatsopleidingskool, ’n korrektiewe inrigting, gestuur.


Matjiesrivier is 'n dorpie in die Oudtshoorn Plaaslike Munisipaliteit in die Wes-Kaap van Suid-Afrika. Erasmus, B.P.J. Op pad in Suid-Afrika. Jonathan Ball Uitgewers. ISBN 1-86842-026-4. Rosenthal, Eric (red.). Ensiklopedie van Suidelike Afrika. Londen en New York: Frederick Warne & Kie Bpk.


Landskilpaaie (Testudinidae) is 'n familie van skilpaaie (Testudines) wat op die land leef. Hulle het, soos die verwante seeskilpaaie, 'n dop (skild) wat hulle teen roofdiere beskerm. Landskilpaaie beweeg stadig en vreet plantegroei. Die meeste is kleinerig, maar 'n paar eilandspesies word besonder groot. Die Galápagos-skilpaaie, as voorbeeld, kan 1,3 tot 1,9 meter lank word. Hulle is oor die algemeen teruggetrokke diere wat daglewend is, maar afhangende van die temperatuur is hulle soms merendeels in die skemer aktief. Anders as water- en moerasskilpaaie sal sommige landskilpaaie wel bad, maar feitlik nooit swem nie, en ook nie oor 'n vaartbelynde dop beskik nie. Baie spesies sal selfs verdrink as hulle in diep water beland. Die dop is gewoonlik hard en bolvormig. Waterlewende skilpaaie het gewoonlik 'n sagter en ligter dop, wat baie platter en meer vaartbelyn is. 'n Ander kenmerk is dat die meeste landskilpaaie hoofsaaklik (of geheel en al) van plante lewe, sommige vreet ook aas. 'n Aantal grasvretende spesies het 'n stadige metabolisme en beweeg besonder stadig.


’n Stoepa is ’n Boeddhistiese bouwerk wat die relieke van ’n heilige bevat. Dit is ’n groot, ronde struktuur wat op ’n vierkantige voetstuk gebou is. Stoepas word in groot dele van Suid- en Oos-Asië aangetref. Stoepas was oorspronklik hope stene en grond waarin relieke van Boeddha begrawe is. Dit kan byvoorbeeld ’n haar of sleutelbeen wees, en daar word geglo dit het wonderbaarlike kragte. Later het die bousels ontwikkel in groot, halfronde strukture met onder meer die torana (poort), die vedica, die harmika (’n vierkantige, omheinde platform bo-op), die chattrayashti en ’n stoep rondom die stoepa. Die relieke is steeds in dié geboue bewaar. Later het die pagoda uit die stoepa ontwikkel toe die Boeddhisme in Asië versprei het. In die Weste word nouliks tussen die twee onderskei, hoewel pagodas eerder na die geboue in Oos-Asië verwys. Die oudste bestaande stoepa is waarskynlik in Mankiala, Pakistan; dit is in die 2de eeu gebou. Die Dhamek-stoepa in Indië is omstreeks 500 gebou, maar staan op die terrein van ’n stoepa uit die 2de eeu v.C.


Ds. John Murray Hofmeyr (Somerset-Oos, 6 April 1871 – Johannesburg, 15 Desember 1943) was ’n predikant in die Nederduitse Gereformeerde Kerk en word veral onthou as opvolger van sy vader, ds. J.H. Hofmeyr, in die gemeente Somerset-Oos, waar hy gearbei het van 1907 tot hy sy emeritaat in 1940 aanvaar het. John Hofmeyr is in die ou pastorie op Somerset-Oos gebore. Hy dra die naam van sy oom prof. John Murray, wat een van die eerste teologiese professors van die Kweekskool was. Sy doopsbediening het in die Gill-kollege plaasgevind, waar die dienste tydelik gehou was terwyl die teenswoordige kerk in aanbou was. Ná plaaslike skoolonderwys het hy in 1891 uit die Gill-kollege die B.A. eksamen afgelê. In 1894 is hy ingeskryf as teologiese student op Stellenbosch en na volbragte studie is hy 29 September 1897 gelegitimeer. Op Stellenbosch was hy van 1895 en 1897 kaptein van Maties se eerste rugbyspan. Hy het ook in 1897 vir die Westelike Provinsie se eerste span gespeel. Van Maties se eerste krieketspan was hy ook kaptein.


Edinburgh is 'n dorp in die Ehlanzeni-distriksmunisipaliteit in die noordooste van die Mpumalangaprovinsie van Suid-Afrika. Lys van dorpe in Suid-Afrika "Hoofplek Edinburgh". Sensus 2011.


Rolle (ook Godide genoem) is 'n nedersetting in die Ehlanzeni-distriksmunisipaliteit in die noordooste van die Mpumalangaprovinsie van Suid-Afrika. Lys van dorpe in Suid-Afrika "Hoofplek Rolle". Sensus 2011.


Koloti is 'n groot nedersetting naby Polokwane in Capricorn-distrik in die Limpopoprovinsie. Koloti het as die wetgewende setel van die Aganang Plaaslike Munisipaliteit gefunksioneer, voor laasgenoemde ontbind is in 2016. Lys van dorpe in Suid-Afrika "Hoofplek Koloti". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Falmer-stadion (ook bekend as American Express Gemeenskapstadion of Die Amex weens borgskapredes) is ’n sokkerstadion naby Falmer in Brighton en Hove, Engeland met sitplek vir 30 750 mense. Dit is die tuisveld van Brighton & Hove Albion. Die stadion is op 31 Mei 2011 aan die eienaars oorhandig. Die eerste wedstryd wat in die stadion gespeel is, was die laaste seisoenwedstryd van die Sussex Seniorbeker van die 2010-’11 tussen Brighton en Eastbourne Borough op 16 Julie 2011. In September 2015 is twee wedstryde van die Rugbywêreldbeker 2015 in die stadion gespeel. As oefenlopie voor die wêreldbeker is die wedstryd tussen die o/20-spanne van Frankryk en Engeland, as deel van die Sesnasies o/20-kampioenskap in die stadion gespeel. Lugbeeld van die Falmer-stadion Die eerste Ligawedstryd in dié stadion Hoofartikel: Rugbywêreldbeker 2015. (en) "Sussex FA". Besoek op 31 Mei 2011. "Olimpiese stadion bevestik op Rugbywêreldbeker 2015-kortlys". BBC Sport (in Engels). 8 Oktober 2012. Geargiveer vanaf die oorspronklike op 9 Mei 2014. Besoek op 9 Oktober 2012. Wikimedia Commons het meer media in die kategorie Falmer-stadion. (en) Amptelike webwerf Geargiveer 9 April 2014 op Wayback Machine


Die Boeddhavamsa (ook bekend as die Kroniek van Boeddhas) is ’n Boeddhistiese teks wat die lewe beskryf van Gautama Boeddha en die 24 vorige Boeddhas wat sy verkryging van boeddhaskap voorspel het. Dit is die 14de boek van die Khuddaka Nikaya, wat weer die 5de en laaste deel van die Sutta Pitaka is. Die Sutta Pitaka is een van drie pitakas ("mandjies", of hoofdele) wat saam die Tripitaka, of Pali-kanon, van Theravada-Boeddhisme uitmaak. Geleerdes glo die Boeddhavamsa is in die 1ste en 2de eeu geskryf en is dus ’n latere byvoeging tot die Pali-kanon. Die eerste hoofstuk vertel hoe Gautama Boeddha ’n pad besaai met juwele in die lug skep om sy bonormale kennis te demonstreer. In die tweede hoofstuk vertel Gautama hoe hy in ’n vorige lewe ’n voorspelling van die destydse Dipankara Boeddha ontvang het dat hy "in die volgende era ’n Boeddha met die naam Sakyamuni sal word" en hoe hy die "tien volmaakthede" uitgedink het wat hy moes oefen.


Mireia Lalaguna Royo (geb. 28 November 1992) is ’n Spaanse model en skoonheidskoningin wat in Desember 2015 in Sanya, China, gekroon is as Mej. Wêreld 2015. Sy is die eerste Mej. Wêreld van Spanje. Mireia is in 2014 gekroon as Mej. Atlántico Internacional en op 24 Oktober 2015 in Malaga as Mej. Spanje. Op 19 Desember van dié jaar is sy in China as Mej. Wêreld gekroon. Sy volg Rolene Strauss van Suid-Afrika op. "Mireia Royo from Spain Crowned Miss World 2015". www.angelopedia.com (in Engels). Angelopedia. 19 Desember 2015. Geargiveer vanaf die oorspronklike op 9 Oktober 2019. "Mireia Lalaguna from Barcelona crowned Miss World Spain 2015" (in Engels). Angelopedia. 26 Oktober 2015. Geargiveer vanaf die oorspronklike op 9 Oktober 2019. Besoek op 27 Oktober 2015. "Mireia Lalaguna se alza con la corona de Miss World Spain 2015". ABC News (in Spaans). 26 Oktober 2015. Geargiveer vanaf die oorspronklike op 9 Oktober 2019. Besoek op 27 Oktober 2015. Lauren Weigle. "Miss Spain Mireia Lalaguna Royo Wins Miss World 2015". Heavy.com (in Engels). Geargiveer vanaf die oorspronklike op 9 Oktober 2019.


Wilna Adriaanse (gebore 19 Maart 1958, Kalahari) is 'n Afrikaanse skrywer van romantiese fiksie. Haar eerste boek, Die wingerd sal weer bot, is in 2000 deur LAPA Uitgewers onder die skrywersnaam Wilmine Burger gepubliseer. Haar boek, 'n Heildronk op liefde, is in 2003 met LAPA se liefdesromanprys bekroon en sy ontvang in 2009 die ATKV-Woordveertjieprys vir haar roman, Die boek van Ester. Sy publiseer ook verskeie liefdesverhale onder die skuilnaam Wilmine Burger. Adriaanse is die moeder van die akteur en musikant Beer Adriaanse. Wilna Adriaanse is op 19 Maart 1958 in die Kalahari gebore as die middelste kind tussen twee broers. Sy word dan groot op Worcester in die Boland. In 1976 matrikuleer sy aan Hoërskool Worcester en studeer vanaf 1977 verder aan die Universiteit van Stellenbosch. Sy behaal ’n B.A.-graad met Sosiologie en Ontwikkelingsbestuur as hoofvakke en ’n B.A. Honneurs-graad in Ontwikkelingsbestuur. In 1981 trou sy met haar studenteliefde Deon Adriaanse. Uit die huwelik word drie seuns (Cobus, Jaco en Johann) gebore.


Aesopus (ook Esopus; Grieks: Αἴσωπος Aisopos) (620-560 v.C.) was 'n Antieke Griekse skrywer van kort stories, bekend as Aesopus se fabels. Die stories gebruik vermenslikte diere en lewelose voorwerpe om sedelessies oor te dra. Van sy meer bekende fabels sluit in: "Die skilpad en die haas", "Die wolf en die skaapwagter", "Die jakkals en die druiwe" en "Die noordewind en die son". Laasgenoemde word dikwels in die taalkunde gebruik om vergelykings tussen verskillende tale of variëteite van 'n taal te doen. Daar is min oor Aesopus se lewe bekend en sy geskrifte het nie behoue gebly nie. Tog is daar talle verhale wat oor die eeue uit verskeie tale versamel is, wat aan hom toegedig word. Van die verhale word tot vandag toe nog gebruik, veral in kinderstories en strokiesprente. In die fabel van "Die skilpad en die haas", as voorbeeld, daag 'n haas 'n skilpad vir 'n wedloop uit. Die haas is seker van sy oorwinning en neem nie die wedloop ernstig op nie.


Ystersulfaat (Engels: iron(II) sulphate of ferrous sulphate) is 'n anorganiese chemiese verbinding met die formule FeSO4. Dit word medies gebruik om 'n ystertekort in die liggaam te behandel, en het ook enkele nywerheidstoepassings. Dit is eeue lank reeds bekend as koperas of groenvitrioel; die blougroen heptahidraat (FeSO4·7H2O) is die algemeenste vorm van hierdie stof. Alle ystersulfate los in water op om dieselfde akwakompleks [Fe(H2O)6]2+ te vorm, wat 'n oktahedrale molekule en half-magneties is. Ystersulfaat word saam met ander ysterverbindings gebruik as voedingsaanvulling en om bloedarmoede te voorkom. Ystersulfaat is gebruik om ink te vervaardig vanaf die middeleeue tot aan die einde van die agtiende eeu. Dit is ook gebruik in die proses om idigokleurstof op klere en ander lappe aan te wend. Soms word dit as kunsmatige kleurstof in geblikte swart olywe gebruik en dit word gebruik om kalksteen en sandsteen 'n geel-roeskleur te vlek. Dit word ook gebruik om esdoornhout 'n silwer kleur te gee. In tuine word dit gebruik om die pH van grond te verlaag.


Coventry Climax was 'n Britse vurkhyser-, brandbestryder-, wedren-, en ander spesialis-enjinvervaardiger. In die 1920's en 1930's het hulle enjins voorsien aan vele maatskappye wat ligte motors vervaardiging het, soos Abbey, AJS, Albatross, Ashton-Evans, Bayliss-Thomas, Clyno, Crossley, Crouch, GWK, Marendaz, Morgan, Triumph, Swift en Standard. In die 1920's verskuif die maatskappy sy fabriek na Friarsweg, Coventry en in die laat 1930's verkry hulle die ou Riley Motors-perseel in Widdringtonweg, Coventry. In die vroeë 1930's het die maatskappy ook enjins vir busse verskaf. 'n Climax FPF 2500 renenjin in 'n Lotus 18 Climax FWA 1098 Kieft GP-motor in Donington se kuipe Climax FWMV 1500 in 'n Lotus-renmotor Coventry Climax FWMV in 'n Cooper T66 Cooper-Climax T54 "The Kimberly Special" Hierdie artikel is ’n saadjie. Voel vry om Wikipedia te help deur dit uit te brei.


Mara in Boeddhisme is die demoon wat Gautama Boeddha uitgelok het deur hom te probeer verlei met die visioen van pragtige vroue, wat in verskeie legendes Mara se dogters was. In die Boeddhistiese kosmologie verpersoonlik Mara onheilsame impulse, onkunde en die "dood" van die geestelike lewe. Hy lok mense uit en probeer hulle wegkeer van ’n geestelike lewe deur aardse goed aanloklik te maak of negatiewe dinge positief te laat lyk. Die woord māra kom van die proto-Indo-Europese stam *mer, "om te sterf". Die Sanskrit-vorm van die werkwoord se stam is √mṛ. Māra is ’n werkwoordelike selfstandige naamwoord en beteken "veroorsaking van die dood" of "die doodmaak". Dit is verwant aan ander woorde vir die dood, soos maraṇa en mṛtyu. In tradisionele Boeddhisme word vier betekenisse aan die woord mara gegee: Klesa-mara, Mara as die verpersoonliking van alle onkundige emosies. Mrtyu-mara, Mara as die dood, soos in die oneindige siklus van geboorte en die dood. Skandha-mara, Mara as metafoor vir die geheel van die kondisionele bestaan.


Die Suid-Afrikaanse Spoorweë Klas E 4-6-4T van 1902 is 'n tenklokomotief wat in die begin van die twintigste eeu in die Kolonie van Natal ontwerp is. In 1902 het die Natalse Regeringspoorweë tien Klas F 4-6-4 "Baltic"-tipe tenklokomotiewe in diens gestel. In 1912, toe hierdie lokomotiewe na die Suid-Afrikaanse Spoorweë oorgedra is, is hulle hernommer en as Klas E herklassifiseer. "3ft 6in SAR Class E Tank Locomotive Specifications" (in Engels). SAR Steam. Geargiveer vanaf die oorspronklike op 4 Maart 2016. Besoek op 5 September 2015. (en) Holland, D.F. (1971). Steam Locomotives of the South African Railways, Volume 1: 1859–1910 (1st uitg.). Newton Abbott, Devon: David & Charles. pp. 96–98. ISBN 978-0-7153-5382-0. Klassifikasie van S.A.R. lokomotiewe met hernommerlyste, uitgereik deur die Kantoor van die Hoofmeganiese Ingenieur, Pretoria, Januarie 1912, pp. 9, 12, 14, 34 (Herdruk in April 1987 deur SATS Museum, R.3125-6/9/11-1000)


Die Gereformeerde kerk Laeveld is die vierde oudste en die grootste van die Suid-Afrikaanse gemeentes in die GKSA se Klassis Limpopo, wat ook enkele gemeentes in die buurland Zimbabwe insluit. Einde 2015 het Laeveld 365 belydende en 97 dooplidmate gehad. Buiten die hoofdorp, Tzaneen, sluit die gemeentegrense ook Giyani, Haenertsburg, Letsitele, Modjadjiskloof (Duiwelskloof) en Trichardtsdal in. Al is die gemeente eers in 1930 gestig, is reeds op 6 Augustus 1921 ’n wyksvergadering gehou. Die gemeente het geen vaste kerkplek gehad nie en van 1921 tot 1923 is dienste op Doornhoek, Moederfontein en Duiwelskloof gehou. In November 1924 het die wyke elke ’n eie Nagmaalservies gekry en in Januarie 1925 ’n doopbak. Op Duiwelskloof het ene Koos Labuschagne grond geskenk aan al drie Afrikaanse Kerke; buiten die Gereformeerde dus ook aan die Nederduitse Gereformeerde en die Hervormde. Om die een of ander rede het die morg grond wat hy geskenk het uit die Gereformeerde Kerk se hande geraak en eers ná onderhandeling met die NG Kerk is dit teruggekry. Ook is grond op Tzaneen bekom. Op 31 Mei 1930 het die wyke in dié omgewing van die Gereformeerde kerk Pietersburg as die Gereformeerde kerk Laeveld afgestig.


San Cristóbal de La Laguna is 'n stad geleë op die eiland Tenerife (Kanariese Eilande). Die stad het in 2009 'n bevolking van 150 661 gehad. Die ou stad is in 1999 deur Unesco as 'n wêrelderfenisgebied gelys. Dit is die tweede grootste stad van die eiland Tenerife, na die stad van Santa Cruz de Tenerife, waarmee dit 'n metropolitaanse gebied vorm. Dit is ook die derde grootste stad van die Kanariese Eilande, ná Santa Cruz de Tenerife en Las Palmas de Gran Canaria. In tye van die inheemse Guanchen was dit 'n plek van 'n groot poel wat heilig vir die inheemse bevolking was. Die stad is in 1496 deur Alonso Fernández de Lugo gestig en was die voormalige hoofstad van die Kanariese argipel tussen die sewentiende en agtiende eeu, totdat die hoofstad verskuif is na die naburige stad Santa Cruz de Tenerife. Die stad se koloniale styl was die presedent vir groot Latyns-Amerikaanse stede soos Lima, Havana, Cartagena en San Juan. Die stad huisves die Universidad de La Laguna, die oudste universiteit van die Kanariese Eilande.


Die Gereformeerde kerk Cradock/Somerset-Oos was die vyfde oudste gemeente in die GKSA se Klassis Karoo-Kei. In 2015 het Cradock/Somerset-Oos net 20 belydende en twee dooplidmate gehad en was dit ook die kleinste van die 12 gemeentes in die Klassis. Buiten die twee hoofdorpe, Cradock en Somerset-Oos, sluit die gemeentegrense ook onder meer die dorpe Adelaide, Bedford en Cookhouse in. Gereformeerde lidmate van Cradock is tot 1898 as verspreidwonendes van die Gereformeerde kerk Middelburg, Kaap, beskou, maar in daardie jaar het hulle ’n wyk met ’n eie ouderling geword. Vroeg in die 1960's het Cradock sy eie Gereformeerde kerk gekry al het die wyk Cradock, toe nog deel van Middelburg, in 1960 net 18 doop- en 25 belydende lidmate gehad. Die kerkgebou is veral opgerig met die oog daarop dat die Kerk hier moes omsien na die klompie Gereformeerde seuns aan die Hoër Landbouskool Marlow. Prof. S.J. van der Walt het die kerkgebou se hoeksteen op 21 November 1964 gelê. Die argitek was ene P.A. Gouws en die bouaannemers B.F. Lutz en W. Smith.


Die Gereformeerde kerk Worcester is die derde oudste van die gemeentes in die GKSA se Klassis Boland wat die hele provinsie Wes-Kaap en die noordwestelike uithoek van die Noord-Kaap beslaan. In 1997 het Worcester 208 belydende en 84 dooplidmate gehad, maar einde 2015 was dit onderskeidelik 133 en 31. Die gemeente Worcester is op 28 November 1954 gestig as slegs die derde gemeente in wat later Klassis Boland sou word. In die reusegebied was daar destyds net 107 belydende en 87 dooplidmate, van wie die meeste in die Paarl gewoon het. Aan die begin het dit as Worcester-Paarl bekendgestaan omdat dié twee wyke gesamentlik van die Gereformeerde kerk Kaapstad afgestig het. Die Gereformeerde kerk Paarl het op 23 April 1963 van Worcester afgestig sodat die gemeentegrense nou (2016) buiten die hoofdorp, Worcester, ook Ashton, Barrydale, Bonnievale, Ceres, De Doorns, McGregor, Montagu, Rawsonville, Robertson, Sutherland, Villiersdorp en Wolseley insluit. Aanvanklik het die lidmate van die samegestelde gemeente op Worcester in die Biesenbachsaal van die Skool vir Blindes eredienste gehou.


Die Gereformeerde kerk Randfontein-Noord was ’n gemeente van die GKSA op die Wes-Randse dorp Randfontein, wat in 1997 198 belydende lidmate en 79 dooplidmate gehad het, vergeleke met die Gereformeerde kerk Randfontein se 286 en 92. Die noordelike wyke van die moedergemeente Randfontein het op 7 Augustus 1983 as die Gereformeerde kerk Randfontein-Noord afgestig en mettertyd ’n eie kerkgebou opgerig by Robinaweg 16, Greenhills. In 2005 het dié gemeente ontbind en met die Gereformeerde kerk Randfontein herenig onder die nuwe naam Wesrand. Die oorspronklike gebou dien as die verenigde gemeente se kerk. Mulder, Andries Hermanus, 1983 – 1988 Vergeer, dr. Willem Cornelis, 1988 – 1999 Smit, dr. Erasmus Johannes, 1999 – 2001 Van den Heever, Werner, 2002 – 2005 (af) Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. Van seringboom tot kerkgebou: die argitektoniese erfenis van die Gereformeerde Kerke. Potchefstroom: Administratiewe Buro. (af) Schalekamp, ds. M.E. (voorsitter: redaksiekommissie). 2001.


Muishonde (Herpestidae) is 'n familie van klein, katagtige roofdiere. Hulle kom wyd verspreid in Asië, Afrika, die Karibiese gebied en Suid-Europa voor. Die familie bestaan uit sowat 35 spesies. Hierdie diere wissel, met die stert uitgesluit, van 24 tot 58 cm in lengte. Hulle weeg van 320 g (soos die dwergmuishond) tot 5 kg (soos die witstertmuishond), wat ongeveer so groot soos 'n kat is. Muishonde vreet insekte, krappe, wurms, akkedisse en ander klein diertjies. Hulle sal soms ook eiers en vrugte vreet. Hulle is bekend vir hulle vermoë om giftige slange, soos kobras, dood te maak. Sommige spesies is oorwegend alleenlopend en soek net vir hulself kos. Ander spesies reis weer in groepe, terwyl hulle kos met die res van die trop en hul nageslag deel. Die stinkmuishond en die slangmuishond, wat bekend is vir die onwelriekende vloeistof wat hulle afskei, behoort tot die familie van die Marteragtiges (Mustelidae). Ander muishonde, byvoorbeeld die gebande muishond, die watermuishond en die dwergmuishond, is nou verwant aan meerkatte en word saam met die diere in die familie Viverridae geklassifiseer.


Eloffsdal is 'n woonbuurt van Pretoria, sowat 4 km noord van Kerkplein. Die oorspronklike dorpsgebied is aangelê op die oostelike gedeelte van die plaas Daspoort, wat pres. Paul Kruger se skoonseun F.C. (Ryk Freek) Eloff en dié se vrou, Elsie Eloff-Kruger, in 1896 gekoop het en wat na hom genoem is. Die die NG gemeente Mootvallei het op 1 September 2011 ontstaan uit die gemeentes Eloffsdal-Wes, Magaliesfort en Eloffsdal. Die kerkgebou (foto links) van laasgenoemde gemeente by Voortrekkerweg 619, Gezina, is reeds jare vantevore vervang deur 'n siersteengebou in die Neo-Bisantynse boustyl op die hoek van Klesserlaan en Fred Nicholsonstraat, Mayville. Gereformeerde kerk Eloffsdal (en) Potgieter, D.J. 1975. Standard Encyclopaedia of Southern Africa Deel 11. Cape Town: Nasionale Opvoedkundige Uitgewery Ltd. "Subplek Eloffsdal". Sensus 2011. Mootvallei se Facebook-groep. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Die Hyundai Eon is 'n stadsmotor wat sedert 2011 deur die Suid-Koreaanse vervaardiger Hyundai slegs in Indië vervaardig word. "Hyundai Motor Algérie : La nouvelle Atos Eon à partir de 776 999 DA" (in Frans). autogalerie.com. 19 Februarie 2012. Geargiveer vanaf die oorspronklike op 7 September 2019. Besoek op 11 Augustus 2013. Tamayo, Niky (9 Mei 2012). "Review: 2012 Hyundai Eon, Southeast Asia Spec" (in Engels). The Truth About Cars. Geargiveer vanaf die oorspronklike op 9 Oktober 2019. Besoek op 12 Augustus 2013. "Hyundai Eon" (in Engels). CarSingh. Geargiveer vanaf die oorspronklike op 22 Februarie 2014. Besoek op 10 April 2012. Yogi, Vikas (6 Mei 2014). "Hyundai Eon now gets a 1.0-litre engine; prices revealed" (in Engels). NDTV. Geargiveer vanaf die oorspronklike op 9 Oktober 2019. Besoek op 13 Mei 2014. Greeshma m (7 Mei 2014). "Hyundai Eon 1.0-Litre Launched in India; Price, Features Details" (in Engels). International Business Times. Geargiveer vanaf die oorspronklike op 9 Oktober 2019. Besoek op 13 Mei 2014.


Carl (of Karl) Heyne (Jena, Groothertogdom Saxe-Weimar-Eisenach, Duitsland, 21 Mei 1866 – Rustenburg, Transvaal, Suid-Afrika, 8 Desember 1933) was ’n Suid-Afrikaanse argitek van Duitse herkoms. Heyne, sy vrou, twee dogters en ’n babaseun het einde 1894 na die Zuid-Afrikaansche Republiek gekom en hulle kort voor lank in die omgewing van Rustenburg gevestig. Hy het aanvanklik huise gebou, maar het later groter bouwerk ontwerp en opgerig soos die Lutherse kerk op Kroondal en die NG moederkerk op Rustenburg, 8 km noordwes van Kroondal. Hy het ook siviele-ingenieurswerk onderneem, soos die destydse brug oor die Hexrivier by Kroondal en die Olifantsbrug aan die suidekant van die Magaliesberg. Hy is in Desember 1933 op Rustenburg oorlede. Die kerkie op Kroondal, Noordwes, wat Heyne ontwerp en gebou het, is op 24 Junie 1896 plegtig ingewy. Dié nedersetting is in 1889/'90 begin deur die aankoop van die plaas Kronendal/Kroondal deur 'n groep mans, naamlik Theodor Wenhold, Georg Ottermann, Wilhelm Lange, Heinrich Backeberg, Heinrich Christoph Penzhorn, Hans Peter Jordt en Johann Heinrich Christian Müller (volgens Akte van Transport No. 1675 van 19 Mei 1890).


Kondensasiespore (ook vliegtuigstrepe of dampstrepe genoem) is wolk-agtige spore van waterdamp of yskristalle wat deur vliegtuie in die atmosfeer gevorm word. Die uitlaatgasse van vliegtuigenjins produseer waterdamp en koolstofdioksied. Hierdie waterdamp kondenseer (verander van 'n gas na vastestof), aangesien die temperatuur op hoë hoogtes heelwat laer is. Dit word ook soms op vliegtuie se vlerkpunte waargeneem, as gevolg van die verandering in lugdruk soos lug oor die vliegtuig se vlerke vloei. Kondensasiespore kan ure lank in die lug bly hang en oor groot gebiede uitsprei. Baie mense dink kondensasiespore is besoedeling wat deur vliegtuie se rook en uitlaatgasse veroorsaak word. Die spore wat waargeneem word is egter slegs gekondenseerde waterdamp. Soos lugverkeer toeneem, word kondensasiespore al meer algemeen. Dit het 'n groot invloed op die atmosferiese temperatuur. Gedurende die dag weerkaats hierdie kondensasiespore inkomende sonlig, wat ’n algehele verkoeling van die atmosfeer veroorsaak. Snags word hitte egter onder die kondensasiespore vasgevang. Chemspoor-samesweringsteorie Vuil lug dalk bedekte seën Geargiveer 4 Oktober 2015 op Wayback Machine, Rapport, 13 Augustus 2006 Vliegtuie se dampe 'laat aarde warmer word', Rapport, 2 Mei 2004 Wikimedia Commons het meer media in die kategorie Kondensasiespore.


Die Brooklynteater is 'n teater wat fokus op klassieke musiek en opera-opvoerings, en is geleë op die hoek van Thomas Edisonstraat and 13de Straat, in die ooste van Pretoria. Die teater wat op 1 April 2010 geopen is, het oorspronklik handel gedryf as Salon Music. "Gettickets.co.za: Brooklyn Theatre" (in Engels). Geargiveer vanaf die oorspronklike op 4 Oktober 2015. Besoek op 4 Oktober 2015. "Brooklyn Theatre Company Profile" (in Engels). Geargiveer vanaf die oorspronklike op 4 Oktober 2019. Besoek op 4 Oktober 2015. Hierdie artikel is ’n saadjie. Voel vry om Wikipedia te help deur dit uit te brei. Koördinate: 25°46′8.41″S 28°15′21.87″O / 25.7690028°S 28.2560750°O / -25.7690028; 28.2560750


Ds. George Murray Daneel (Calvinia, 29 Augustus 1904 – Franschhoek, 19 Oktober 2004) was ’n predikant in die Nederduitse Gereformeerde Kerk en die eerste en tot dusver (2015) enigste Springbok-rugbyspeler wat honderd jaar oud geword het. Hy was een van die eerste NG predikante wat apartheid probeer bekamp het deur gesprekvoering tussen die verskillende Suid-Afrikaanse rassegroepe aan te moedig en hom selfs openlik teen apartheid uitgespreek het. George Daneel was die derde geslag aan vaderskant wat NG predikant geword het. Sy oupa ds. Alexander Daneel, kerklike patriarg, het sy hele bediening van 1862 tot hy oorlede is in die amp op 22 Maart 1899 in die gemeente Heidelberg, Kaap deurgebring. Sy pa, ds. M.S. Daneel, was leraar van Calvinia van 1898 tot 1906, Fraserburg tot 1914 en laastens Victoria-Wes tot hy sy emeritaat aanvaar het in 1934. George Daneel se ouma aan vaderskant was Margaretha Johanna Louw (7 April 1846 – 1 Junie 1934), 'n dogter van Johannes Wynand Louw (13 Desember 1820 – 13 Februarie 1873) en Maria Elizabeth Smuts (28 November 1824 – 2 Oktober 1895).


Booysens is 'n voorstad in die weste van Pretoria, Suid-Afrika. "Subplek Booysens". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Die Gereformeerde kerk Hoëveld is die enigste oorblywende Afrikaanse gemeente van die GKSA in Witbank, Mpumalanga. Die gemeente is die gevolg van twee samesmeltings waardeur die oorspronklike drie Gereformeerde gemeentes op Witbank eindelik net een geword het. Die oorspronklik Gereformeerde kerk Witbank is in 1931 op Clewer, suidwes van die dorp, gestig, maar toe Witbank ná die Tweede Wêreldoorlog sterk begin uitbrei, het die kern van die gemeente hierheen verskuif. In die sestigerjare het die dorp sterk uitgebrei sodat dit nodig geword het om die Gereformeerde kerk Witbank-Suid in November 1969 van die moedergemeente af te stig. Van dié dogtergemeente het ook nog die Gereformeerde kerk Witbank-Oos in 1983 afgestig, maar dié gemeente is net ’n kortstondige bestaan gegun, want in 1989 ontbind Suid en Oos en smelt saam as die Gereformeerde kerk Witbank-Suidoos. Eindelik, in 2010, het ook die moedergemeente ontbind toe dit met Suidoos saamsmelt as Hoëveld. Dié gemeente se getal belydende lidmate het in 2011 nog 609 getel en die dooplidmate 135, maar intussen was daar ’n afname van sowat 40 persent in die belydende lidmate tot net 361, terwyl die dooplidmate amper met die helfte afgeneem het tot 70.


Die Afrikaanse coris (Coris cuvieri) is vis wat voorkom in die Rooisee, Oman en die ooskus van Afrika tot by die suide van KwaZulu-Natal. In Engels staan die vis bekend as die African coris. Die wetenskaplike naam van die spesie is die eerste keer in 1831 deur Bennett gepubliseer. Volgens die IUCN Rooilys word dit as 'n veilige, nie-bedreigde spesie gelys. Die vis 'n medium groot lipvis en verander van kleur soos dit ontwikkel. Aanvanklik is die klein vissie groenbruin reg oor sy lyf en daar is klein, blou kolletjies op die lyfskubbe en stertvin terwyl bruin of groen strepe oor die kop sigbaar is. Volwasse mannetjies lyk amper net so maar het 'n ligte groen vertikale streep agter die pektorale vin. Die vis leef in sand en rotsrommel langs riwwe in water wat tot 50 m diep is. Die klein vissies word ook gevind in rotspoele. Die visse is alleenlopers en beweeg vinnig. Hulle begrawe hul onder sand wanneer hulle bedreig voel. Die vis stoot klippe om om voedsel te soek en vreet klein, harde ongewerweldes. Die spesie is nie volop nie.


Die kliplikkewaan (Varanus albiguralis) is 'n likkewaan wat voorkom oor feitlik die hele Suid-Afrika met die uitsondering van die westelike gedeeltes. Die reptiel leef in ruigtes, boomveld en koppies. Die likkewaan word 100 – 150 cm lank en weeg 12 – 15 kg; dit is 'n massiewe droëgrondakkedis met 'n geronde snoet. Die volwasse likkewaan se rugkant is grysbruin, die pens bleekgeel met donker kolle en dwarsstrepe. Die onvolwasse likkewaan is helderder van kleur. Een van sy natuurlike vyande is die breëkoparend. Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Daudin, F. M. (1802). Histoire Naturelle, génerale et particulièredes reptiles, ouvrage faisant suite, a l'histoiure naturelle, générale et particulière composée par LECLERC DE BUFFON, et redigée par C. S. SONNINI, vol. 3. F. Dufart, Paris. "Varanus albigularis". Integrated Taxonomic Information System. Besoek op 22 Augustus 2008. Wikimedia Commons het meer media in die kategorie Kliplikkewaan. Wikispecies het meer inligting verwant aan Kliplikkewaan Hierdie artikel is ’n saadjie. Voel vry om Wikipedia te help deur dit uit te brei.


Maximillian (Max) Rosenberg (Niedermeiser (nou Liebenau), Hesse, 4 November 1874 – Wene, Oostenryk, 3 Oktober 1932) was ’n Duits-Joodse eiendomsontwikkelaar en sakemagnaat wat ’n tyd lank in Kaapstad gewoon het en moontlik ook as argitek opgetree het vir enkele geboue in die Moederstad. Rosenberg het van 1890 tot 1906 in Kaapstad gewoon. As eiendomsontwikkelaar was een van sy hoofassistente Henry Rowe-Rowe van omstreeks 1893 tot 1900. Net twee geboue kan met sekerheid aan Rosenberg toegeskryf word, naamlik Kamp’s Cafe in Pleinstraat, wat gesloop is, en die Blue Lodge (1900), maar in dié geval was hy die bouaannemer en nie die argitek nie. Kamp’s Cafe is in die styl van die 17de eeu ontwerp. Sy dogter, Vera Atkins (1908–2000), was ’n Roemeens gebore Britse intelligensie amptenaar tydens die Tweede Wêreldoorlog. Die karakter Miss Moneypenny in Ian Flemming se James Bond-romans is moontlik op haar gegrond. Rosenberg was die oudste van vyf kinders wie se vader, Simeon Rosenberg (gebore 29 Julie 1843), ’n welgestelde Joodse boer en handelaar was.


Die Zanzibar-vlindervis (Chaetodon zanzibarensis) is vlindervis wat voorkom in die westelike Indiese Oseaan: van Somalië suidwaarts tot by die suide van Mosambiek. Dit kom selde voor in Suid-Afrikaanse kuswater. In Engels staan dit bekend as die Zanzibar butterflyfish. Die vis word tot 12 cm lank en is een van die kleiner vlindervisse. Die vis se lyf is goudgeel met verskeie, amper horisontale, dowwe swart lyne wat oor die lyf strek. Daar is 'n ronde swart kol aan die bokant van die lyf en 'n swart vertikale streep oor die oog. Die stertvin is ook geel met die rand wat deursigtig is. Die jong visse lyk amper soos die volwasse visse maar die lyne is dowwer. Die vis leef in tropiese strandmere en aflandige koraalriwwe in dieptes van 3 tot 40m. Hulle is gewoonlik alleenlopers maar kan ook in pare voorkom. Hulle vreet hoofsaaklik koraal poliepe. Die vis lyk baie soos die Eenkolvlindervis. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Reef fishes & corals – East coast of Southern Africa. Dennis King.


'n Volledige lys van al die gemeentes van die Gereformeerde Kerke in Suid-Afrika wat ontbind het sedert die stigting van die kerverband in Februarie 1859.


Die Gereformeerde kerk Walvisbaai is ’n Gereformeerde gemeente op die Namibiese dorp Walvisbaai, maar dit sluit ook die nabygeleë Swakopmund in. Die Gereformeerde kerk Hentiesbaai het in 2006 van Walvisbaai afgestig, maar Walvisbaai se leraar is ook vir Hentiesbaai verantwoordelik. Walvisbaai se sieletal was in 2015 267, min of meer gelykop verdeel tussen Walvisbaai en Swakopmund. Eredienste word elke Sondag op albei dorpe gehou. Walvisbaai was eers ’n wyk van die Gereformeerde kerk Usakos, wat in 1953 afgestig het, waarskynlik van Windhoek. Tot 1955 is dienste op Walvisbaai in die Vrymesselaarslosie gehou en daarna in die Hofsaal, in lidmate se huis en in die Hoogenhout-skoolsaal. Die wyk het twee erwe van die munisipaliteit verkry teen £1 stuks. ’n Boufonds is gestig uit kerkgeld wat van die kerkraad van Usakos afkomstig was. Op 27 Oktober 1956 het Walvisbaai, saam met Swakopmund en Hentiesbaai, as selfstandige gemeente afgestig, met die gevolg dat so min lidmate in die gemeente Usakos oorgebly het, dit moes vier jaar later ontbind. In 1960 het die jong gemeente Jac H. van Zanten as argitek aangestel en J. Eisenberg as bouaannemer.


Gurdas Maan (Pandjabi: ਗੁਰਦਾਸ ਮਾਨ) is 'n Pandjabi sanger, liedjieskrywer en akteur. Hy is bekend as een van die mees noemenswaardige sangers van die Pandjabi-taal. Hy is in die Indiese dorpie van Giddarbaha in die deelstaat van Pandjab gebore. In 1980 was sy liedjie "dil da maamla hai" 'n groot nasionale sukses. Hy het verskeie rolle in beroemde Pandjabi-talig rolprente soos "Shaheed-e-Mohabbat Boota Singh" gespeel. Hierdie artikel is ’n saadjie. Voel vry om Wikipedia te help deur dit uit te brei.


Afkykontwerp (ook truwaartse ontwerp of terugingenieuring) is dié proses waartydens 'n produk ondersoek word om te sien wat dit doen en die interne werking daarvan te bepaal. Die kuberwoordeboek verklaar die term soos volg: reverse engineer [v] terugingenieur, teruggenieur, demonteer en rekonstrueer, ontrafel; reverse engineering [n] truwaartse ontwerp, terugingenieuring, teruggenieuring, omgekeerde ontwikkelingwerk, ontrafeling; dekompilering (bv. van programmatuur). Volgens Pharos se English-Afrikaans Woordeboek: "reverse engineering 1. omgekeerde ontwikkelingswerk, demontering en rekonstruering; 2. (in rekenaarwese) ontmanteling (van programkodes). Die proses behels meestal dat die produk uitmekaargehaal (gedemonteer) word om die komponente te bepaal en die werking daarvan te ontleed. Dit word soms gedoen om 'n mededingende produk te skep (rekonstruering). 'n Bekende voorbeeld is Compaq se eerste persoonlike rekenaar. Hulle kon nie IBM se BIOS-vlokkie kopieer sonder om hulself aan kopiereg-wetgewing skuldig te maak nie. Deur truwaartse ontwerp op 'n IBM-PC se BIOS-vlokkie toe te pas, kon hulle daarin slaag om 'n Compaq-rekenaar te bou wat soos 'n IBM-PC funksioneer.


Sergio Michel Pérez Mendoza (Spaans: [ˈseɾxjo ˈpeɾes] (luister (hulp·inligting)); gebore 26 Januarie 1990), met die bynaam "Checo", is 'n Meksikaanse professionele motorrenjaer wat sedert 2021 vir Red Bull Racing in Formule Een Grands Prix jaag. Hy het voorheen vir Sauber, McLaren, Force India en Racing Point deelgeneem. Hy het sy eerste Formule Een Grand Prix by die 2020 Sakhir Grand Prix in Bahrein gewen, en die rekord verbeter vir die aantal wegspronge voor 'n renoorwinning op 190. Sy eerste voorwegsprong was by die 2022 Saoedi-Arabiese Grand Prix. Pérez was tot 2012 'n lid van die Ferrari-bestuurdersakademie. Hy het sy Formule Een-debuut in die 2011-seisoen vir Sauber gemaak. Hy het sy eerste Formule Een-podium by die 2012 Maleisiese Grand Prix vir Sauber behaal. Weens sy jong ouderdom en prestasie is daar na hom verwys as "die Meksikaanse Wonderkind". Pérez het vir die 2013-seisoen by McLaren aangesluit, maar die span het nie 'n enkele podiumplek behaal nie. Daarna, vir die 2014-seisoen, het die span besluit om Pérez met Kevin Magnussen te vervang.


Die Kia Forte is 'n kompakte motor wat sedert 2008 deur die Suid-Koreaanse vervaardiger Kia Motors gebou word. "AО "Азия Авто"" (in Engels). Aziaavto.kz. Geargiveer vanaf die oorspronklike op 28 Oktober 2014. Besoek op 30 Oktober 2010.


Ozwathini is 'n klein dorp in KwaZulu-Natal, Suid-Afrika, noordwes van Durban. Die Appelsbosch hospitaal is in die dorp geleë. Lys van dorpe in Suid-Afrika Subplek Ozwathini Sensus 2001. "Appelsbosch hospitaal" (in Engels). KwaZulu-Natal Departement van Gesondheid. Geargiveer vanaf die oorspronklike op 30 Oktober 2019. Besoek op 18 Augustus 2013. Hierdie artikel is ’n saadjie. Voel vry om Wikipedia te help deur dit uit te brei.


Jeanine Antoinette Hennis-Plasschaert (gebore 7 April 1973 in Heerlen) is 'n Nederlandse politikus vir die regs-liberale VVD-party. Sy was die Minister van Verdediging in die Rutte II-kabinet gewees. Sedert 2018 werk sy by die Verenigde Nasies. Hennis studeer van 1991 tot 1994 regte aan die Rijksuniversiteit Utrecht, maar voltooi nie haar studies nie. In 1994 word sy opgelei as sekretaris van die European Secretarial Academy aan Instituut Schoevers te Utrecht. Voordat Hennis die politiek betree het, was sy 'n medewerker by die Europese Kommissie vir Uitbreiding, 'n deel van die Europese Unie. Sy is ook namens hierdie Kommissie uitgestuur na Riga (Letland). Daarna was sy werksaam as adviseur by 'n internasionale rekenmeesterskantoor en by die Kollege van Burgemeester en Wethouers van die gemeente Amsterdam. In 2004 is sy 'n lid van die Europese Parlement, in 2010 van die Tweede Kamer, van 2012 tot 2017 is sy Minister van Verdediging en in 2017 is sy opnuut 'n lid van die Tweede Kamer. Jeanine Hennis-Plasschaert is sedert 27 September 2003 getroud met Erik-Jan Hennis. Hulle is Rooms-Katoliek opgevoed. Lewensloop, Parlement.com


Stalinisme is die regeringstyl en verwante beleide wat deur Josef Stalin geïmplementeer is. Die Stalinistiese beleid in die Sowjetunie het die volgende ingesluit: Staatsterreur Snelle industralisering Die teorie van sosialisme in een land ’n Gesentraliseerde staat Kollektivisering van die landbou Kultus van persoonlikheid Die ondergeskiktheid van belange van buitelandse kommunistiese partye tot die Kommuniste Party van die Sowjetunie— wat deur Stalinisme as die toonaangewendste baanbrekerparty van die kommunistiese rewolusie van sy tyd beskou is Stalinisme het klassekonflik aangeblaas, en het staatsgeweld gebruik om gemeenskappe op ’n gewelddadige wyse te suiwer van beweerde ondersteuners van die burgerstand (bourgeoisie). Die burgerstand is deur Stalinisme as ’n bedreiging beskou vir die kommunistiese rewolusie. Dit het aansienlik baie politieke geweld ontketen en die vervolging van mense tot gevolg gehad. Dit was nie net mense van die burgerstand wat hieronder gely het nie, maar ook mense uit die werkersklas wat beskuldig is van teenrewolusionêre simpatieë. Die Stalinistiese industrialisering is ontwerp om die ontwikkeling na kommunisme te bespoedig en klem is daarop gelê dat snelle industrialisering noodsaaklik is omdat die land, in vergelyking met ander lande, ekonomies agter was.


Rowan Atkinson (gebore 6 Januarie 1955) is 'n Britse akteur, skrywer en komediant wat in talle TV-programme en rolprente verskyn. Hy is veral bekend as die hoofkarakter in die TV-program Blackadder en vir sy vertolking van die karakter Mr Bean. Die koerant The Guardian het hom as een van die 50 snaaksste akteurs in Britse komedie gelys, en in 2005 haal hy die lys van grootste 50 komediante ooit in 'n meningspeiling deur mede-komediante. Rowan Sebastian Atkinson is op 6 Januarie 1955 in Consett in Durham in die Verenigde Koninkryk gebore. Hy is die jongste van die vier kinders van Eric Atkinson ('n boer) en Ella May, en is tuis onderrig. Atkinson studeer elektroniese ingenieurswese aan die Universiteit van Newcastle en behaal daarna 'n meestersgraad aan die Queen's College van die Universiteit van Oxford. Atkinson begin sy loopbaan as komediant tydens die Edinburgh Festival. Daarna toer hy met sy eenmanvertoning deur die land. Hierdie vertoning is vir televisie verfilm en is steeds gewild op DVD. Sy eerste TV-reeks was Not the Nine O'Clock News. Die sukses van hierdie reeks verskaf aan hom die hoofrol in die Blackadder-reeks.


Peter James Snyders is ’n Suid-Afrikaanse skrywer en is op 14 November 1939 in Wynberg in Kaapstad gebore. Nie een van sy ouers is geleerd nie – sy pa is 'n hout masjinis en sy ma is 'n tuisteskepper. Hy word groot in Wynberg en Athlone. In 1957 matrikuleer hy aan die Hoërskool Spes Bona in Athlone, waar S.V. Petersen skoolhoof was. As briljante leerling verwerf hy 'n beurs om hom aan die Universiteit van Kaapstad as dokter te bekwaam, maar hy moet dit van die hand wys om te gaan werk sodat hy kan help met die gesin se inkomste. Aanvanklik doen hy vir vier of vyf jaar kantoor werkies. Terwyl hy deeltyds B.Sc. (Chemie) studeer aan die Universiteit van Suid-Afrika (Unisa), aanvaar hy dan betrekkings as Senior Tegniese Chemikus by Mondi Board Mills, Ink ontwikkeling en Kwaliteitsbeheer Tegnikus by Coates Brothers, Assistent Produksiebestuurder by George Warman (Technical) Publications, Senior Waardeerder by API (nou Nampak) en Senior Chemikus, Kwaliteitsbeheer bestuurder en Produksielyn bestuurder by Chemserve Metal Sciences.


In die Seleusidiese Ryk breek 'n burgeroorlog uit tussen vyf vorste wat die troon opeis. Dis die vier broers van Seleucus VI Epiphanes: Antiochus XI Dionysus, Philippus, Demetrium III Eucerus en Antiochus XII en hulle neef Antiochus X Eusebes. Antiochus X Eusebes wen die burgeroorlog en word die nuwe keiser van die Seleusidiese Ryk. All the People in the Bible: An A-Z Guide to the Saints, Scoundrels, and Other Characters in Scripture, Richard R. Losch, Wm. B. Eerdmans Publishing, 2008, ISBN 0-8028-2454-4, ISBN 978-0-8028-2454-7


Zwavelpoort is 'n voorstad in die verre ooste van Pretoria, Suid-Afrika. 'n Grondpad oor die Zwavelpoortspruit "Hoofplek Zwavelpoort". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Rietondale is 'n voorstad in die noordooste van Pretoria, Suid-Afrika. "Subplek Rietondale". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Mansinam is 'n eilandjie van ongeveer 411 ha in die baai van Doreh (Doriri) 6 km suid van die stad Manokwari aan die ooskus van die Voëlkop-gebied van Nieu-Guinee (die Indonesiese provinsie Papua). Die eiland het groot betekenis vir die Christene van Wes-Papua. Die eerste sendelinge, die Duitsers Carl. W. Ottow en Johann G. Geissler, het op 5 Februarie 1855 hier geland. Daar is 'n museum en 'n religieuse sentrum met 'n Jesus-beeld van 30 m. Die eiland word bewoon deur Biakkers, 'n Papoeavolk wat lank seevaarders was en die kusgebiede van Nieu-Guinee met hulle raak-togte geplunder het. Hulle het aan die sultan van Tidore, wes van Halmaheira, belasting betaal, maar hy kon hulle met sy hongi-vloot nie onderwerp nie. Die Nederlandse koloniale outoriteite het dit as hulle gebied opgeëis. Dit was egter vyftig jaar lank 'n dooie letter, hoewel Mansinam belangrik was om die skepe van steenkool te kon voorsien. Die sendelinge het begin om in Maleis te predik, maar later het hulle geprobeer om die plaaslike taal te leer, wat hulle Mefoorsch genoem het.


Die Gereformeerde kerk Noordrand is die vierde oudste van die 15 gemeentes in die GKSA se Klassis Wesrand. Einde 2015 was hier 348 belydende en 48 dooplidmate vir ’n sieletal van 396, vergeleke met onderskeidelik 488 en 150 einde 2001 vir ’n sieletal van 638, ’n afname van amper 38 persent in 14 jaar. Die Gereformeerde kerk Noordrand is op 27 November 1960 afgestig, maar die kerkgebouekompleks is eers in 1972 in gebruik geneem toe ’n onenigheid en toutrekkery wat reeds sedert die stigting bestaan het, eindelik bygelê is. Noordrand is afgestig van Florida, Krugersdorp en Linden en het gestrek van Fairland af oor Honeydew tot anderkant Lanseria by Renosterspruit en daarvandaan tot by die Sterkfonteingrotte, alles noord van die Wes-Rand. Die gemeente het omtrent om die helfte uit lidmate van Florida en Krugersdorp bestaan. Die twee groepe was gekonsentreer onderskeidelik by Wilgespruit en Muldersdrift. Van die begin af was daar onenigheid oor die kerkplek. Noordrand het 'n kerkgebou by Wilgespruit van Florida geërf wat vir buitedienste en katkisasie gebruik is. Dié gebou was egter te klein. Dis toe vergroot deur die lengte daarvan te verdubbel.


Die peso is die geldeenheid van Chili. Dit is oorspronklik amptelik verdeel in 100 centavos, maar reeds in 1976 is dié deeleenheid weer afgeskaf. Die pesoteken is 'n S met een of twee vertikale strepe, $, die ISO-geldeenheidkode is CLP. Tans is muntstukke ter waarde van $1, $5, $10, $50, $100 en $500 en banknote ter waarde van $1000, $2000, $5000, $10000 en $20000 in omloop. Die huidige peso is in 1975 in omloop geplaas, terwyl 'n vroeëre geldeenheid met dieselfde naam reeds tussen 1817 en 1960 sirkuleer het. Chili se amptelike geldeenheid is gedurende die 20ste eeu meerdere kere gewysig. 'n Tyd lank was die condor, wat onderverdeel is in 10 pesos, die wetlike betaalmiddel. Daarna is die peso en vervolgens die escudo ingevoer voordat die peso in 1974/75 heringevoer is. Die peso/rand-wisselkoers is op 1 Mei 2016 vasgestel op ZAR 0,0215409 per $ 1,00. www.xe.com: Chilean Peso. Besoek op 1 Mei 2016 www.xe.com: XE Currency Converter


Die triumvir Marcus Antonius trek opnuut na die Araxes en sluit 'n ooreenkoms met die koning van die Mediërs wat 'n groot deel van Armenia aan die Mediërs gee. Hy laat Romeinse soldate agter en gaan na Egipte terug. Phraates IV verslaan die Mediërs en neem die Romeinse garnisoene gevange. Die Partiër is sterker as voorheen. Tiridates kom in opstand teen Phraates wat hom dwing om uit te wyk na die nomade van Sentraal Asië. Die ander triumvir Octavianus sluit sy verowering van Dalmatia en Pannonia tot die Donou suksesvol af. Sy suksesse oorskadu die slegte resultate wat Marcus Antonius teen die Parte behaal het. 31 Desember – Amptelik is dit die einde van die vyfjarige termyn van die triumviri. Chengdi (漢成帝) word keiser (Westelike Han) Tiberius Claudius Nero – keiser Tiberius se vader. A History Of Persia, Sir Percy Sykes, Routledge, 2013, ISBN 1-135-64888-3, ISBN 978-1-135-64888-6 Between Republic and Empire: Interpretations of Augustus and His Principate, Classical studies.


Die gouelint-seepvis (Aulacocephalus temminckii) is 'n vis wat voorkom in die Indiese-Stille Oseaan gebied en weswaarts tot by KwaZulu-Natal. In Engels staan die vis bekend as die Goldribbon soapfish. Hierdie spesie is die enigste lid van die genus, die genus is dus monotipies. Die vis word tot 35 cm lank. Die lyf is diepblou gekleur met 'n helder geel band wat strek vanaf die snoet, oor die rug tot by die stertvin. Die vis leef op rotsriwwe in water wat 20 tot 120 m diep is; dit kom gewoonlik dieper as 30 m voor. Hierdie vis leef gewoonlik naby grotte en oorhange en vreet gewoonlik vis en garnale. Hulle verkies gewoonlik subtropiese water en is baie sku en word min gesien. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 http://www.fishbase.org/summary/SpeciesSummary.php?ID=7701&genusname=Aulacocephalus&speciesname=temminckii&AT=Aulacocephalus+temminckii&lang=English


Moenie verwar word met die aangrensende provinsie Shaanxi nie. Shanxi (Chinees: 山西 pinyin: Shānxī luister (hulp·inligting)) is 'n provinsie in die sentraal-noorde van die Volksrepubliek China. Die een-karakter afkorting is "晋" (pinyin: Jin), na die staat van Jin wat gedurende die lente en herfstydperk hier bestaan het. In 2014 het dit 'n bevolking van sowat 36,5 miljoen gehad. Die hoofstad en grootste stad is Taiyuan. Die naam Shanxi beteken "wes van die berge", 'n verwysing na plek wes van die Taihangberge op die provinsie se grens. Shanxi grens aan Hebei in die ooste, Henan in die suide, Shaanxi in die weste en Binne-Mongolië in die noorde en bestaan hoofsaaklik uit 'n plato gedeeltelik begrens deur bergreekse. (en) "Geography". Shanxi Tourism Bureau. Geargiveer vanaf die oorspronklike op 25 Desember 2018. Besoek op 5 Augustus 2013. (en) "Communiqué of the National Bureau of Statistics of People's Republic of China on Major Figures of the 2010 Population Census [1] (No. 2)". National Bureau of Statistics of China.


Die Goughwaterhoender (Gallinula comeri) is 'n voël wat leef en nesmaak op Gougheiland. Dit is onlangs ook op Tristan da Cunha heringevoer. In Engels staan die voël bekend as die Gough Island Moorhen. Die voël word tot 27 cm lank en lyk baie soos die Grootwaterhoender. Die Goughwaterhoender se bene is egter rooi en nie geel nie. Die vlerke is baie kort. Die voël leef oor die algemeen op die kusplato waar hulle in boomvaring- en adelaarsvaringruigtes skuil om roofmeeue te vermy. Die voël is sku en word eerder gehoor as gesien. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Newman se Voëls van Suider-Afrika. Struik Nature. Gedenkuitgawe 2010. ISBN 978-1-77007-877-2 Hierdie artikel is ’n saadjie. Voel vry om Wikipedia te help deur dit uit te brei.


Die Gereformeerde kerk Vleuels is sedert 2013, hoewel dit eers in 1942 gestig is, die oudste gemeente van die GKSA in die Vrystaat se hoofstad, Bloemfontein, nadat die Gereformeerde kerk Bloemfontein in 2013 ontbind het. Ook die derde oudste gemeente in die Rosestad, Bloemfontein-Oos, het weens veranderende vestigingspatrone van Gereformeerdes ontbind, en wel in 2007. Die gemeente wat sedert 2003 as Vleuels bekendstaan, het in 1942 van die Gereformeerde kerk Bloemfontein afgestig as die Gereformeerde kerk Bloemfontein-Wes. Aanvanklik het die nuwe gemeente sy eredienste GK Bloemfontein se kerk gehou. In 1949 kon Bloemfontein-Wes tot kerkbou oorgaan op 'n perseel op die hoek van Tweedelaan en Henrystraat, Westdene, besonder na aan GK Bloemfontein se kerk op die hoek van Zastron- en Wes-Burgerstraat. Die argitek was vermoedelik Hendrik Vermooten. Namate Westdene ál meer 'n sakebuurt geword het, het die naglewe en gepaardgaande misdaad toegeneem. In April 1999 is die kerk gevandaliseer toe die preekstoel aan die brand gesteek en die hoeksteen beskadig is. Later in daardie jaar is die kerkperseel aan die Georgiu-trust verkoop (wat later ook GK Bloemfontein se kerk sou koop en afbreek).


Die Gereformeerde kerk Boshof is ’n gemeente van die GKSA in die Wes-Vrystaat met sy setel op die dorp Boshof, hoewel die gemeentegrense ook Dealesville insluit. Einde 2014 het die gemeente 50 belydende en 10 dooplidmate gehad, dieselfde getal belydende lidmate as einde 2001, toe daar een meer dooplidmaat was. Einde 2016 was die syfers onderskeidelik 49 en 11. Boshof het op 29 Desember 1871 van Reddersburg (in 1859 gestig as eerste Gereformeerde kerk in die Oranje-Vrystaat) afgestig. Tot in daardie stadium moes lidmate van Boshof meer as 180 km aflê om hul kerklike voorregte op Reddersburg te gaan uitoefen. Die NG gemeente Boshof het indertyd twee erwe aan die Gereformeerde Kerk geskenk waarop ’n kerkgebou opgerig kom word. In 1880 het die kerkraad die bouplan vir die kerk aan die gemeente voorgelê. In November daardie jaar is besluit om die kerkgebou op te rig van 25 voet by 50 voet en 20 voet hoog. Die mure sou 36 duim breed wees. Aan die begin sou daar nie ’n vloer en preekstoel wees nie. Die pleisterwerk buite sou ook nie gedoen word nie. Die kerk is in gebruik geneem op 19 Augustus 1882.


Die Gereformeerde kerk De Aar is ’n gemeente van die GKSA op die Noord-Kaapse dorp De Aar, maar dit sluit ook omliggende dorpe soos Britstown, Carnarvon, Murraysburg, Richmond en Victoria-Wes in. Die gemeente het besonder swaar deurgeloop onder gedurige wegtrek van Gereformeerde lidmate uit dié deel van die Noord-Kaap en aanliggende Oos-Kaap. Einde 1997 was hier nog 138 belydende en 44 dooplidmate, wat einde 2001 afgeneem het tot 122 en 32. Einde 2011 het dit teruggesak tot 70 en 16 en einde 2014 steeds verder tot 57 en 11. In dié tyd het die lidmaattal van die Gereformeerde kerk Colesberg, met wie De Aar tussen 1983 en 2008 in kombinasie was, van 71 en 34 afgeneem tot 32 en agt en dié van die nabygeleë Gereformeerde kerk Philipstown van 49 en 21 tot 19 en nul. In die GKSA se eeufeesjaar (1959) het De Aar ’n sieletal van 558 gehad, Colesberg 163 en Philipstown 138. De Aar het op 27 April 1923 onder leiding van ds. J.G.H. van der Walt van die Gereformeerde kerk Philipstown afgestig, 10 jaar ná die NG gemeente De Aar se afstigting, hoofsaaklik van die NG gemeente Hanover.


Anjelica Huston (IFA: ˈhjuːstən; gebore op 8 Julie 1951) is ’n Amerikaanse aktrise, regisseur en voormalige model. Sy was die derde geslag van haar familie wat ’n Oscar inpalm; haar pa, die regisseur John Huston, en oupa die akteur Walter Huston het dit ook gewen. Sy het ook Oscar-benoemings gekry vir haar spel in Enemies, a Love Story (1989) en The Grifters (1990). Huston het ’n groot deel van haar kinderlewe in Ierland en Engeland deurgebring en het klein rolle in haar pa se flieks vertolk. Ná haar ma se dood in 1969 het sy na Amerika verhuis en etlike jare lank modelwerk gedoen. In die vroeë 1980's het sy besluit om haar op rolprentwerk toe te spits en toneelspel studeer. Haar eerste noemenswaardige rol was in The Postman Always Rings Twice (1981). In 1985 het haar pa haar die rol van Maerose, die dogter van ’n Mafiabaas, gegee in Prizzi's Honor, ook met Jack Nicholson. Huston het die Oscar vir beste vroulike byspeler gewen en die eerste persoon geword wat ’n Oscar wen nadat ’n ouer én grootouer dit ook reggekry het.


Marlee Beth Matlin (gebore op 24 Augustus 1965) is ’n Amerikaanse aktrise. Sy het die Oscar vir beste aktrise in 1986 gewen vir haar spel in Children of a Lesser God – sy is beide die enigste dowe akteur wat dit nog reggekry het, asook die jongste tot dusver (sy was 21 jaar oud). Matlin is doof vandat sy 18 maande oud was, en is lid van die Amerikaanse Vereniging vir die Dowes. Sy het haar verhoogdebuut op sewe jaar gemaak, as Dorothy in die Internasionale Sentrum vir Doofheid en die Kunste se opvoering van The Wizard of Oz, en het deur haar kinderjare saam met die sentrum se kindergroep opgetree. Dit is in een van dié opvoerings waar sy deur Henry Winkler ontdek is, en dit het gelei tot haar eerste rolprentrol in Children of a Lesser God. Sy het daarna drie benoemings vir ’n Golden Globe gekry, waarvan sy een gewen het, en vier vir ’n Emmy. Sy het in 2009 ’n ster op die Hollywood Walk of Fame gekry. Matlin, Marlee, I'll Scream Later, New York: Simon Spotlight Entertainment, 2009, p.


Aksum, Aksoem of Axum (Tigrinya: ኣኽሱም? /'aq͡χʼsum/, Amharies: አክሱም? /'aksum/) is 'n stad in die verre noorde van Ethiopië, in die sone Mehakelegnaw en die Tigray-streek, taamlik na aan die grens met Eritrea. In 2007 het dit 'n bevolking van 49 523 gehad. In die verlede was dit die hoofstad van die Koninkryk Aksum. Sedert 1980 is dit wêrelderfenisgebied van Unesco. Belangrike besienswaardighede is die katedraal van Onse Heilige Maria van Sion waar die verbondsark volgens oorlewing sou gestaan het, 'n veld met obeliske en die paleise van Kaleb en die koningin van Skeba. Noordoos van Aksum is die klooster Debre Damo wat moontlik van die 6de eeu dateer. Die kerk van Onse Heilige Maria van Sion, een van Aksum se groot aantreklikhede. Obeliske in Aksum. Die Arbatu Ensessa-kerk, Aksum. Die kerk van die Verbondsark. (en) Axum Home of the Arc Geargiveer 15 Januarie 2010 op Wayback Machine. URL besoek op 21 Februarie 2016. Wikimedia Commons het meer media in die kategorie Aksum. (en) (fr) Amptelike Unesco-bladsy


Annemari Coetser (29 September 1945, Durban –) is 'n Suid-Afrikaanse skryfster wat veral bekendheid verwerf het as romanskrywer. Sy skryf hoofsaaklik romans vir volwassenes, maar publiseer ook 'n jeugverhaal, kinderversies en verskeie kortverhale. Sy verwerf deur die loop van haar loopbaan verskeie pryse vir haar skryfwerk. Sy is op 29 September 1945 in Durban gebore. Sy matrikuleer in 1962 aan die Hoërskool Indwe en studeer daarna deeltyds aan die Universiteit van Suid-Afrika, waar sy 'n Laer Diploma in Biblioteekkunde verwerf. Sy werk vir 'n lang tyd as bibliotekaresse en woon onder andere in Bloemfontein, die Verenigde State van Amerika, Namibië en in Pretoria. Tans woon sy saam met haar man, Paul van Helden, in Pretoria. Vroeg in haar skryfloopbaan publiseer sy 'n aantal kortverhale in tydskrifte en sy skryf ook 'n aantal stories vir die Siembamba-program oor die radio. Sy maak ook 'n bydrae tot die kortverhaalbundel Viersprong, wat sy saam met Anel Heydenrych, Trisa Hugo en Nadia de Kock skryf. Sy verwerf groter bekendheid wanneer haar eerste roman, Oop kaarte, verskyn, wat 'n finalis is in Sanlam en Insig se Groot Romanwedstryd.


Vir ander plekke met dieselfde naam, sien dubbelsinnigheidsblad by Aalwynkop Aalwynkop is 'n heuwel in Mpumalanga, Suid-Afrika, 5 km wes van Balfour en 20 km suidoos van Heidelberg. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers.


Aapkloof is 'n kloof in Mpumalanga, Suid-Afrika, 10 km suidwes van Dikgale en 8 km noordwes van Kwaggafontein. Die kloof se naam is van Afrikaanse oorsprong en verwys na die blouaap, Cercopithecus aethiops pygerythrus. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers. Koördinate: 25°16′52″S 28°50′51″O / 25.28111°S 28.84750°O / -25.28111; 28.84750


Abbasasberg is 'n bergreeks in Namakwaland, Noord-Kaap, Suid-Afrika, sowat 150 km noordoos van Springbok, 63 suid van Warmbad, Namibië, en 3 km suid van die Oranjerivier. Die naam is van Khoikhoi-oorsprong en afgelei van die woord "abba" (om op die rug te dra), want blykbaar lyk die berge asof hulle mekaar abba. (en) Raper, Peter Edmund. 2004. New Dictionary of South African Place Names. Johannesburg & Cape Town, Jonathan Ball Publishers. Koördinate: 28°55′30″S 18°36′00″O / 28.92500°S 18.60000°O / -28.92500; 18.60000


Augusto José Ramón Pinochet Ugarte, meer bekend as Augusto Pinochet (Spaanse uitspraak: [auˈɣusto pinoˈʃā] of [auˈɣusto pinoˈtʃet]; Valparaíso, 25 November 1915 – Santiago de Chile, 10 Desember 2006), was 'n Chileense generaal en politikus. Hy was diktator vanaf sy staatsgreep op 11 September 1973, toe president Salvador Allende om die lewe gebring is en hy die hulp van die Verenigde State van Amerika gehad het, tot aan 1990. Hierdie staatsgreep het na afloop van 'n ekonomiese en politieke krisis onder sy voorganger, Allende, plaasgevind. Sy regering is bekend vir die onderdrukkende karakter daarvan en sy neoliberale ekonomiese beleid, wat toenemende sosiale ongelykheid veroorsaak het. Weens sy onderdrukkende optrede tydens die staatsgreep en sy beweerde finansiële wanpraktyke is Pinochet een van die mees omstrede persoonlikhede uit die onlangse Chileense geskiedenis. Pinochet gradueer aan die militêre akademie in 1937. Pinochet het 'n militêre loopbaan gevolg en weet vinnig op te klim. In 1971 is hy aangestel as divisiegeneraal. Op 22 Augustus 1973 is hy ná die bedanking van generaal Carlos Prats deur president Allende tot opperbevelhebber van die Chileense leër aangestel.


Abjaterskop is 'n 1 378 m hoë heuwel in die Madikwe-wildreservaat in die provinsie Noordwes, Suid-Afrika, 30 km oosnoordoos van Witkleigat en 30 km wessuidwes van Derdepoort. Dis die hoogste punt in die reservaat. Die naam is van Afrikaanse oorsprong en die eerste deel dui op 'n rakker, kwajong of skelm. Hoekom die koppie dié naam gekry het, is blykbaar nie bekend nie, maar daar is gereeld sprake van Abjaterskop in Herman Charles Bosman se kortverhale, byvoorbeeld Mafeking Road. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers.


Swaweldioksied is 'n chemiese verbinding van swawel en suurstof met 'n formule SO2. By kamertemperatuur is dit 'n kleurlose gas met 'n stekende, verstikkende reuk. Die gas word by verbranding van swawel gevorm: S + O 2 → S O 2 {\displaystyle S+O_{2}\to SO_{2}} Die swawelatoom het 'n oksidasiegetal van +4 in hierdie molekuul, wat nie die hoogste moontlike waarde is nie. Dit wil sê dat dit nog met suurstof kan reageer en swaweltrioksied kan vorm volgens: 2 S O 2 + O 2 → 2 S O 3 {\displaystyle 2SO_{2}+O_{2}\to 2SO_{3}} Hierdie reaksie is nogtans slegs in aanwesigheid van 'n katalisator soos vanadium(V)oksied V2O5 moontlik. Swaweldioksied is 'n taamlik sterk Lewis-suur wat met water swaeligsuur H2SO3 vorm: S O 2 + H 2 O → H 2 S O 3 {\displaystyle SO_{2}+H_{2}O\to H_{2}SO_{3}} Hierdie reaksie kan ekologiese gevolge inhou.


Airlie is 'n spoorwegstasie in Mpumalanga tussen Sycamore en Hemlock op die roete tussen Pretoria en Maputo, Mosambiek, sowat 16 km oos van Waterval Onder. Die stasie het aanvanklik Nooitgedacht geheet, maar is later hernoem tot Airlie ter ere van die Britse offisier die graaf van Airlie, wat gesneuwel het tydens die Slag van Diamond Hill op 11 Junie 1900 tydens die Tweede Vryheidsoorlog. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers.


Albertskroon is 'n voorstad vir mense met 'n gemiddelde inkomste in die weste van Johannesburg, Gauteng, wat grens aan Greymont en Montgomery Park, sowat 8 km wesnoordwes van die stadsaal. Albertskroon is aangelê op die plaas Waterval No. 211, wat Louis Jeremias en Cornelius Jacobus Alberts in 1896 by die staat gekoop het. Dis genoem na die oorspronklike eienaars van die grond. Die tweede deel van die naam verwys na die rand van 'n rivier of stroom. Gereformeerde kerk Delarey Gereformeerde kerk Bergbron NG gemeente Waterval "Subplek Albertskroon". Sensus 2011. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Elisha Ann Cuthbert (gebore 30 November 1982) is 'n Kanadese aktrise en model. Sy is internasionaal bekend vir haar rolle as Kim Bauer in die reeks 24, Danielle in die film The Girl Next Door en Carly Jones in House of Wax. Sy is in 2015 deur Glam'Mag-tydskrif as die seksieste aktrise ter wêreld benoem. In 2013 is sy as die mooiste vrou van die Amerikaanse TV aangewys. Cuthbert word deur baie as 'n seks-simbool beskou en word dikwels as een van die "seksieste" en "mooiste" vrou ter wêreld beskryf. http://www.eonline.com/news/388041/happy-endings-elisha-cuthbert-named-most-beautiful-woman-on-tv-by-maxim http://www.askmen.com/celebs/women/actress_200/231_elisha_cuthbert.html "argiefkopie". Geargiveer vanaf die oorspronklike op 7 Oktober 2012. Besoek op 26 Februarie 2016. "argiefkopie". Geargiveer vanaf die oorspronklike op 23 Februarie 2010. Besoek op 26 Februarie 2016. "argiefkopie". Geargiveer vanaf die oorspronklike op 26 Maart 2015. Besoek op 26 Februarie 2016. http://gunh.com/top-10-hottest-women-of-all-time/ http://www.complex.com/pop-culture/2011/12/the-100-hottest-women-of-the-2000s/


Die Etruskiese koning Lars Porsenna van Clusium (Etruskies: Clevsin) trek op teen Rome en beleër die stad. A Global Chronology of Conflict: From the Ancient World to the Modern Middle East, Spencer C. Tucker, ABC-CLIO, 2009, ISBN 1-85109-672-8, ISBN 978-1-85109-672-5


Henry Jaynes Fonda (16 Mei 1905 – 12 Augustus 1982) was ’n Amerikaanse akteur wat ’n loopbaan van ses dekades op die verhoog en in rolprente gehad het. Fonda het vroeg al op Broadway bekend geraak. Hy het sy Hollywood-debuut in 1935 gemaak en het van krag tot krag gegaan nadat hy vir ’n Oscar benoem is vir die rol van Tom Joad in The Grapes of Wrath, ’n 1940-rolprentverwerking van John Steinbeck se roman oor ’n gesin van Oklahoma wat wes trek. Hy het daarna in klassieke prente soos The Ox-Bow Incident, Mister Roberts en 12 Angry Men gespeel. Later wat hy te sien in donkerder epiese flieks soos Once Upon a Time in the West en ligte gesinskomedies soos Yours, Mine and Ours, saam met Lucille Ball. In 1981 het hy die Oscar gewen sy spel in sy laaste prent, On Golden Pond, waarin hy saam met sy dogter, Jane Fonda, verskyn. Sy seun, Peter Fonda, kleindogter Bridget Fonda en kleinseun Troy Garity is ook akteurs. In 1999 was Fonda op die Amerikaanse Rolprentinstituut se lys van 100 beste sterre van alle tye.


Sir Arthur John Gielgud OM CH (14 April 1904 – 21 Mei 2000) was ’n Britse akteur en teaterregisseur met ’n loopbaan wat oor agt dekades gestrek het. Hy, Ralph Richardson en Laurence Olivier was die driemanskap wat die Britse verhoog vir ’n groot deel van die 20ste eeu oorheers het. Gielgud was lid van die Terry-teaterfamilie en het sy eerste betaalde rol in 1922 in sy niggie Phyllis Neilson-Terry se toneelgeselskap gekry. Nadat hy drama studeer het, het hy in repertoire-teater en die West End gewerk voordat hy in 1929–'31 in Shakespeare-stukke gespeel het. In die 1930's was Gielgud in nuwe en klassieke werke in die West End en op Broadway te sien. Hy het ook toneelstukke begin regisseer en het sy eie geselskap in Londen gestig. Hy is deur baie beskou as die beste Hamlet van sy tyd en was bekend vir komedierolle, soos dié van John Worthing in The Importance of Being Earnest. In die 1950's was hy lank bekend vir sy eenman-Shakespeare-stuk, The Ages of Man. Hoewel hy sy rolprentdebuut in 1924 gemaak het, het hy rolprente lank nie ernstig opgeneem nie.


Aldam is 'n nedersetting in die Willem Pretorius-wildreservaat in die Vrystaat, Suid-Afrika. Dis geleë aan die Sandrivier, 30 km noordoos van Winburg en 25 km suid van Ventersburg. Die plekkie se naam is afgelei van die Allemanskraaldam, aangesien dit op die noordelike oewer daarvan geleë is. Die Sandrivierkonvensie is in 1852 sowat 9 km noordwes van Aldam geteken. Dit het die onafhanklikheid van die Zuid-Afrikaansche Republiek verseker. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers.


Loris Malaguzzi (1920–1994), is gebore in Correggio en hy was die stigter van die Reggio Emilia (vernoem na die dorpie Reggio Emilia in Italië waar dit ontstaan het) onderwys benadering. Malaguzzi het saam met die gemeenskap en verskeie ander plaaslike administrateurs gewerk in die vorming en opbou van die Reggio Emilia-netwerk van munisipale voor-skole (3-6) en kleuterskole (0-3). Malaguzzi het in pedagogie gegradueer en sy loopbaan as primêre skool onderwyser begin in 1946. Hy kwalifiseer as opvoedkundige sielkundige in 1950, waarna hy die Reggio Emilia munisipale Psigiese-Pedagogiese Mediese Sentrum stig, en hy werk daar vir meer as 20 jaar. Hy het reeds in 1963 begin saamwerk met die stad administrasie om die eerste munisipale kleuterskool te open. In 1967 begin die netwerk self-bestuurde “Asili del Popolo” skole wat aan die einde van die oorlog gestig is inneem, en in 1971 word baba-kleuter sentrums bygevoeg. Malaguzzi was vir verskeie jare die direkteur van hierdie netwerk van skole, en tesame met ander kollegas het hulle die stelsel gedefinieer.


Robert Mitford Bowker (Newcastle-On-Tyne, Northumberland, Engeland, 30 Augustus 1810 – Craigie Burn, by Somerset-Oos, Kaapkolonie, 23 September 1892) was ’n Britse Setlaar en Kaapse parlementslid. Bowker was die sesde van die nege seuns van Miles Bowker en sy vrou, Anna Maria Mitford. Hy word groot op sy vader se plaas Tharfield in die distrik Albanie, en blykbaar woon hy daar tot sy huwelik op 19 Desember 1838 met Sarah Elizabeth, dogter van Robert Hart van die (nou geskiedkundige) plaas Glen Avon, by Somerset-Oos. Uit hulle huwelik is vyf dogters en agt seuns gebore. Bowker en sy vrou vestig hul op Craigie Bum, 'n plaas hoog in die berge bokant Somerset-Oos, wat as gevolg van sy afgeleë ligging dikwels tydens die grensoorloë deur sy broers as skuilplek vir hul gesin en hul vee gebruik word. Daar hou hy hom besig met boerdery en tuinmaak, waarvan hy besonder baie hou. Hoewel sy afgesonderde bestaan deur krygsdiens en sy parlementêre verpligtinge onderbreek is, kon dit moontlik tot sy konserwatiewe opvattings bygedra het. Bowker het hom in die Agtste Grensoorlog (1850–’53) onderskei.


Die Langneus-papegaaivis (Hipposcarus harid) is 'n vis wat voorkom in die Indiese Oseaan, die Rooisee en aan die ooskus van Afrika suidwaarts tot by Bazaruto in Mosambiek. In Engels staan die vis bekend as die Longnose parrotfish. Die vis word tot 75 cm lank. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://www.fishbase.org/summary/Hipposcarus-harid.html The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3


Die NG gemeente Neilersdrift is 'n gemeente in die Nederduitse Gereformeerde Kerk se Sinode van Noord-Kaapland en Ring van Kenhardt met sy middelpunt op die nedersetting Neilersdrift, ongeveer ewe ver (50 km) oos van Kakamas se suidwes van Upington. In 1985 was hier 57 doop- en 236 belydende lidmate, maar in 2015 was dit onderskeidelik 70 en 280, 'n toename van amper 20 persent binne 30 jaar. Die gemeente Neilersdrift, geleë aan die suidelike oewer van die Oranjerivier, is op 7 Desember 1949 van die moedergemeente Keimoes, aan die oorkant van die rivier, afgestig en tot selfstandige gemeente verklaar. Hoewel herderloos en behoeftig, het die nuwe gemeente, bestaande uit sowat 550 lidmate en 870 siele (destyds as betreklik min beskou), dadelik skouer aan die wiel gesit. In 'n saaltjie, deur die inisiatief van die plaaslike CJV-tak opgerig en van laasgenoemde deur die kerkraad aangekoop, is die eerste diens, gelei deur oudl. J.E. de Waal, op Sondagoggend 11 Desember 1949 gehou. Die waarnemende konsulent, ds.


'n Enkelvoudige sin is 'n sin wat uit 'n hoofsin, sonder bysinne bestaan. So 'n sin kan in drie dele opgedeel word, naamlik die onderwerp (wie?), gesegde (doen?) en voorwerp (wat?). 'n Enkelvoudige sin het nooit meer as een gesegde nie en is die teenoorgestelde van 'n saamgestelde sin. Beskou die volgende sin as voorbeeld: Ek sien 'n insek. Hierdie sin bestaan uit: Onderwerp/wie?: EK Gesegde/doen?: SIEN Voorwerp/wat?: 'N INSEK. Platinum Afrikaans Huistaal Graad 4 Hierdie artikel is ’n saadjie. Voel vry om Wikipedia te help deur dit uit te brei.


Curro is 'n Suid-Afrikaanse maatskappy wat 59 privaat kampusse en 138 skole in Suid-Afrika en Namibië besit, met meer as 52 000 leerders. Die Suid-Afrikaanse skole is versprei oor al nege se land provinsies. Van die leerders is 85% Engelssprekend en tweederdes bruin, Indiër of swart. Enkele van die maatskappy se skole gebruik ook Afrikaans as onderrigmedium, onder meer dié op Langebaan en Mosselbaai. Die maatskappy streef daarna om teen 2020 altesaam 73 kampuse en 169 skole met 80 000 leerders te besit. Om dié doel te bereik, word nuwe skole opgerig of bestaande privaat skole uitgekoop. Die eerste buitelandse Curro-skool, die Engelstalige Windhoek Gimnasium, is in 2015 aangekoop nadat dié onafhanklike skool se leerders sedert sy stigting in 2007 van 280 tot 1 520 toegeneem het. 'n Nuwe skool, Baobab Primary in Botswana was in 2017 gekoop. Curro is op die Johannesburgse Effektebeurs genoteer en besit ook die Embury-onderwyskollege waaraan in 2015 800 studente studeer het sodat die kollege jaarliks 200 afgestudeerdes kon lewer. Dié getal sal mettertyd verhoog word wanneer afstandsonderrig bygevoeg word.


Zuid-Afrikahuis (Nederlands: [zœyt ˈaːfrikaːˌɦœys]) in Amsterdam huisves 'n kultuur-, inligting- en navorsingsentrum vir mense met 'n belangstelling in Suid-Afrika, die Afrikaners en die Afrikaanse taal in die besonder. Die doel is om die Nederlandse belangstelling in Suid-Afrika lewend te hou en kultuurbande te versterk. Suid-Afrikahuis is by Keizersgracht 141, Amsterdam. Dit lê in die buurt Grachtengordel-West en baie naby aan die Anne Frank Huis en die Homomonument. Op loopafstand is die koninklike paleis op De Dam (middestad) en die stasie Amsterdam Centraal. Die gewelhuis is tot “rijksmonument” verklaar. Hierdie grachtenpand is mooi versier o.a. met groot trappe wat na die voordeur lei. Nicolaes Hasselaer het dit in 1620 tydens die Nederlandse Goue Eeu vir hom laat bou. Toe het die huis bekendgestaan as De Dubbele Arend. Rondom 1800 is die agterste deel van die huis aangebou. Zuid-Afrikaansche Stichting Moederland (Stigting ZASM) het die huis in November 1923 aangekoop en herdoop tot Van Riebeeck Huis. Sedert 27 Maart 2014 is die Stigting ZASM en die Kaapse Afrikaanstalige oggendblad Die Burger (d.w.s. Media24, Naspers) die gesamentlike gelyke eienaars.


In die lewensiklus van organisasies kom hulle dikwels voor verskeie uitdagings te staan. Een daarvan is wanneer die organisasie se bedrywighede sodanig versleg dat dit op die rand van totale ineenstorting of bankrotskap staan. Sommige instansies slaag daarin om die uitdaging die hoof te bied en bankrotskap af te weer. Die proses wat vir dié doel gevolg word, staan as ’n omkeerstrategie bekend. ’n Omkeerstrategie is ’n proses of ingreep wat beplan, ontwikkel en in werking gestel word ten einde ’n  volhoubare verbetering in die prestasie of resultate van ’n organisasie te bewerkstellig. Dit is ’n proses wat die negatiewe, afwaartse neigings in ’n organisasie verander na positiewe, opwaartse neigings, of wat aktiwiteite van ’n organisasie van swak of onbevredigend na beter of bevredigend omskakel. Die definisie is van toepassing op enige toestand of situasie, hetsy persoonlik of ten opsigte van ’n sake-entiteit met ’n winsmotief of ’n diensleweringsinstansie soos ’n munisipaliteit of ’n staatsdepartement. Risiko’s en die neem daarvan is sinoniem aan organisasies met ’n winsmotief.


Bestaansboerdery is selfgenoegsaamheids-boerdery waar boere daarop fokus om genoeg kos te produseer om hulself en hul gesinne te voed. Die uitset is meestal net genoeg vir eie behoeftes en daar is gewoonlik min oor om te verkoop. Die tipiese bestaansboer het 'n reeks van gewasse en diere om hom en sy gesin deur die jaar van kos en kledingstukke te voorsien. Die besluit oor wat aangeplant gaan word berus grotendeels op dit wat sy gesin vir die jaar gaan nodig hê, en sekondêr wat die markpryse is. Die volhoubaarheid van bestaansboerdery: dit is die lewe laer as die vlak van die markgerigte kleinboere. Hulle is die mense wat genoeg verbou wat hulle nodig het om aan die lewe te bly, bou hul eie huise, en oorleef sonder om gereeld op die markte voorrade te gaan koop. "Afgesien van die noodsaaklikheid van selfgenoegsaamheid in bestaansboerdery, is die hedendaagse bestaanboere tog in 'n mate betrokke by die verkoop van hul landbouprodukte, maar dit is in die meeste gevalle vir goedere wat hulself nie nodig het vir oorlewing nie, en kan suiker, yster dakplate, fietse, tweedehandse klere, en so meer insluit.


Anthony Quinn (gebore as Antonio Rodolfo Quinn Oaxaca; 21 April 1915 – 3 Junie 2001) was ’n Amerikaanse akteur, skrywer en skilder wat in Mexiko gebore is. Hy het in verskeie suksesvolle prente gespeel, onder meer La Strada, The Guns of Navarone, Zorba the Greek en Lawrence of Arabia. Quinn, wat vroeg in sy lewe professioneel geboks het om geld te verdien, het vir ’n rukkie op die verhoog toneelgespeel voordat hy in 1936 karakterrolle in rolprente begin vertolk het, soos in sy debuut, Parole, en The Milky Way. Hy het "etniese" skurke uitgebeeld in prente soos Dangerous to Know (1938) en Road to Morocco (1942). Teen 1947 was hy in meer as 50 prente en het hy die rol van Indiane, Mafiabase, Hawaise stamhoofde, Filippynse vryheidsvegters, Sjinese guerrillas en Arabiese sjeiks vertolk, maar was steeds nie ’n groot ster nie. Hy het na die teater teruggekeer en op Broadway in A Streetcar Named Desire gespeel. In 1947 het hy ’n Amerikaanse burger geword. Hy het in die vroeë 1950's na Hollywood teruggekeer en ruwe rolle vertolk.


Dr. Theo Wassenaar (1892–1982) was ’n oogarts, hoogleraar in fisiologie, lid van die provinsiale raad van Transvaal, digter, vertaler, stigterslid van die FAK, kampvegter vir Afrikaans en Afrikaners se kultuurregte asook die dryfkrag agter die totstandkoming van die Afrikaanse mediese fakulteit aan die Universiteit van Pretoria. Theodorus Wassenaar is op 24 Junie 1892 op die plaas Grootrietpan in die distrik Middelburg, Tvl. [later distrik Hendrina] gebore. Hy het twee broers (Jan, wat later Lid van die Provinsiale Raad vir Germiston is, en Andreas, wat later voorsitter word van Sanlam) en ’n suster (Johanna, bekende portretskilderes en beeldhoudster). Hy kry sy eerste skoolopleiding by die plaasskool op die plaas. Die gesin moet die plaas tydens die Anglo-Boereoorlog ontruim en verhuis na Middelburg, waar hy vanaf negejarige ouderdom sy onderwys met Engels as voertaal ontvang. Na afloop van die oorlog keer hy terug na die familieplaas en sit sy skoolloopbaan voort op die eenman-plaasskooltjie Woestalleen. In 1905 stuur sy vader hom na die skool op Hendrina, waar hy saam met ’n aangetroude oom in een van sy vader se winkels woon en ook as klerk werk.


Die Enoch Mgijima Plaaslike Munisipaliteit is 'n nuwe plaaslike munisipaliteit in die Chris Hani-distriksmunisipaliteit in die Oos-Kaap, Suid-Afrika. Dit het ontstaan nadat Tsolwana, Inkwanca en Lukhanji Plaaslike Munisipaliteite saamgesmelt het op 8 Augustus 2016. Nedersettings in die munisipaliteit: Hofmeyr Klein Bulhoek Kolomane Lesseyton Molteno Komani, (ou Queenstown) Sada Sterkstroom Tarkastad (setel) Tylden Whittlesea en ander. Hierdie artikel is ’n saadjie. Voel vry om Wikipedia te help deur dit uit te brei.


Francis Bacon (Dublin, 28 Oktober 1909 – Madrid, 28 April 1992) was 'n Ierse ekspressionistiese kunstenaar, bekend vir sy skilderye van mense en diere waarin hy verwronge vorms en sterk, donker kleure gebruik. Die mense en diere in sy portrette is vervorm om 'n beter indruk van hul psigiese en emosionele gesteldheid te gee. Bacon skilder nie die buitekant van persone nie, maar hulle binnekant. Sy skilderye het dikwels 'n groteske, duistere en vreesaanjaende gevoel. HAT Taal-en-feitegids, Pearson, Desember 2013, ISBN 978-1-77578-243-8 Harrison (2006), 7 Amptelike webtuiste Wikimedia Commons het meer media in die kategorie Francis Bacon (skilder). Hierdie artikel is ’n saadjie. Voel vry om Wikipedia te help deur dit uit te brei.


Tumahole is 'n Swart township by Parys in die Vrystaat-provinsie van die Republiek van Suid-Afrika. "Hoofplek Tumahole". Sensus 2011. Hierdie Vrystaat-verwante artikel is slegs 'n saadjie. U kan ons wikipedia help deur dit uit te brei.


Shogo Taniguchi (谷口 彰悟, Taniguchi Shogo?, gebore 15 Julie 1991) is 'n Japannese sokkerspeler. Hy het vir die Japanse nasionale sokkerspan uitgedraf. National Football Teams Hierdie artikel is ’n saadjie. Voel vry om Wikipedia te help deur dit uit te brei.


Shu Kurata (倉田 秋, Kurata Shu?, 26 November 1988 –) is 'n Japannese sokkerspeler. Hy het vir die Japanse nasionale sokkerspan uitgedraf. Wikimedia Commons het meer media in die kategorie Shu Kurata. National Football Teams Hierdie artikel is ’n saadjie. Voel vry om Wikipedia te help deur dit uit te brei.


'n Barista is 'n vakman of -vrou wat koffie voorberei. Baristas werk meestal by 'n koffiehuis of restaurant wat espresso en naverwante drankies soos cappuccino bedien. Die woord barista is Italiaans vir "kroegman". Terwyl die titel nie gereguleer word nie, gebruik meeste koffiewinkels dié titel vir persone wat koffie met behulp van 'n kommersiële espresso-masjien maak. Die barista se rol wissel grootliks na gelang van die masjien wat gebruik word, maar sluit take in soos: die maal van die bone, laai van die koffie in die masjien, stoom van melk, meng van koffie en melk in die regte verhouding, en die skoonmaak en instandhouding van die toerusting. Die maak van goeie koffie word as 'n kuns beskou. 'n Bekwame barista sal nie net geurige drankies voorsit nie, maar ook die drankies kunstig versier. Hierdie artikel is ’n saadjie. Voel vry om Wikipedia te help deur dit uit te brei.


Groendal is 'n klein woonbuurt van Franschhoek. Ongeveer 86% van die 1 900 inwoners beskou hulself as Kleurlinge. "Subplek Groendal". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


’n Melodie (uit Grieks μελῳδία, melōidía, "sang"), ook wysie, stem of lyn, is ’n liniêre opeenvolging van musieknote wat die luisteraar as ’n eenheid waarneem. In die letterlikste sin is ’n melodie ’n kombinasie van toonhoogte en ritme, terwyl die term in meer figuurlike sin die ander elemente van musiek, soos toonkleur kan insluit. Dit kan as die voorgrond beskou word van die begeleiding in die agtergrond. ’n Lyn of party hoef nie ’n voorgrondmelodie te wees nie. Melodieë bestaan dikwels uit een of meer musikale frases of motiewe, en word gewoonlik in verskillende vorme deur ’n hele komposisie herhaal. Melodieë kan ook beskryf word deur hulle melodiese beweging of die toonhoogtes of die intervalle tussen note (hoofsaaklik konjunk of disjunk of met verdere beperkings), omvang van toonhoogte, spanning en oplossing, kontinuïteit en koherensie, kadens en vorm. Met die oog op hoeveel verskillende elemente en style van melodie daar is, "beperk baie bestaande verklarings [van melodie] ons tot spesifieke stilistiewe modelle, en hulle is te eksklusief".


Bromasepam (Lexotan ® en andere) is 'n geneesmiddel, wel 'n bensodiasepien, wat gebruik word om onder andere angs, spanning en slapeloosheid mee te behandel. Die middel word slegs oraal toegedien. Verpakkings bevat gewoonlik strokies met 30 gekeepte 3 mg of 6 mg bromasepamtablette. U.S. National Library of Medicine: Drug Information Portal – Bromazepam


Die bleek soldaat (Myripristis botche) is 'n vis wat in die westelike Stille Oseaan en wydverspreid in die Indiese Oseaan voorkom, ook aan die ooskus van Afrika tot by die suide van KwaZulu-Natal. In Engels staan die vis bekend as die Pale soldier. Die vis word tot 30 cm lank en is silwerwit van kleur met groot skubbe wat rooi rante het. Die kop, stertvin, agterste dorsale vin en anale vinne is donkerooi met wit rante en swart punte. Die vis leef in aflandige koraal- en rotsriwwe in water wat 1 tot 25 m diep is. Hulle leef in groepies saam naby die ingang tot hulle skuiling gedurende die dag. Hulle vreet snags skaaldiere en larwes. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 Myripristis botche by Fishbase.


Die Bloustreepte-pypvis (Doryrhamphus excisus) is 'n vis wat voorkom in die Stille- en die Indiese Oseane; meer spesifiek aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die Bluestripe pipefish. Die vis word 7cm lank en is klein en oranjebruin met 'n blou streep op die sye wat strek van die snoet tot by die stert. Die stert is rond met 'n oranje merk op die basis waarop 'n enkel kol is. Die vis leef in aflandige koraal- en rotsriwwe in water wat 8 tot 45 m diep is. Hulle leef op rotslyste, skeure en die dakke van grotte. Die vis is alleenlopers of kom in pare voor en is territoriaal van aard. Partkeer swem hulle onderste bo; hulle is ook skoonmakers vir ander visse deur parasite te verwyder. Hulle vreet soöplankton en klein ongewerweldes. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa.


Ingroep-partydigheid, soms bekend as ingroep/uitgroep-vooroordeel, ingroep-vooroordeel, of intergroep-vooroordeel, is 'n patroon waarvolgens lede van 'n persoon se ingroep bo lede van die uitgroep bevoordeel word. Dit vind onder andere uitdrukking in die evaluering van ander en die toekenning van hulpbronne. Hierdie interaksie is deur baie sielkundiges nagevors en word met baie teorieë rondom groepskonflik en vooroordeel geassosieer.  Die verskynsel word hoofsaaklik vanuit 'n sosiale sielkunde-standpunt beskou. Twee prominente teoretiese benaderings tot die verskynsel van ingroep-partydigheid is die realistiese konflikteorie en sosiale identiteitsteorie. Volgens die realistiese konflikteorie ontstaan intergroepkompetisie en soms intergroepkonflik wanneer twee groepe teenoorstaande aansprake op skaars hulpbronne het. Daarteenoor beklemtoon die sosiale identiteitsteorie 'n sielkundige strewe na positief onderskeibare sosiale identiteite as die algemene hoofoorsaak van ingroep-partydige gedrag. In 1906 het die sosioloog William Sumner aanvaar dat mense 'n spesie is wat van nature in groepsverband funksioneer. Hy het egter ook voorgehou dat mense 'n aangebore geneigdheid het om hulle eie groep bo ander te bevoordeel. "Elke groep voed sy eie trots en ydelheid, roem in sy superioriteit, bestaan in sy eie godheid en kyk met minagting na buitestanders".


Huahine is ’n atol in die Benedewindse Eilande van die Geselskapseilande in Frans-Polinesië, ’n Franse oorsese gebied in die Stille Oseaan. Dit het sowat 6 300 inwoners. Die atol is 16 km lank en op sy breedste 13 km. Dit bestaan uit twee hoofeilande, omring deur ’n koraalrif met verskeie klein eilandjies. Huahine Nui ("Groot Huahine") lê in die noorde en Huahine Iti ("Klein Huahine") in die suide. Die twee eilande word geskei deur water van ’n paar honderd meter breed en word met laagwater verbind deur ’n smal strook land. ’n Klein brug is ook gebou om Huahine Nui en Huahine Iti te verbind. Noordwes van Huahine Nui is ’n brakwatermeer van 375 hektaar bekend as Lac Fauna Nui (Lac Maeva). Dit is al wat oorgebly het van die antieke atolstrandmeer. Huahine is administratief deel van die Benedewindse Eilande. Dit bestaan uit die volgende munisipaliteite: Faie Fare Fitii Haapu Maeva Maroe Parea Tefarerii Die administratiewe hoofdorp is Fare, op Huahine Nui. ’n Gewilde toeriste-attraksie is ’n stroom met palings wat mense kan kos gee.


Maupihaa, ook bekend as Mopelia, is ’n atol in die Benedewindse Eilande van die Geselskapseilande in Frans-Polinesië, ’n Franse oorsese gebied in die Stille Oseaan. Dit is 72 km suidoos van Manuae, sy naaste buurman. Maupihaa is sowat 8 km lank en bevat ’n strandmeer van tot 40 m diep wat aan drie kante deur koraalriwwe omring word. Die koraalrif is aaneenlopend, buiten ’n klein deurgang aan die westekant. In die ooste is ’n smal, digbegroeide eilandjie (Motu Maupihaa) en ’n paar kleiner eilande. Maupihaa is altesaam 2,6 km2 groot. Die enigste dorp is op Motu Maupihaa en in 1985 het dit net 10 inwoners gehad. Argeologiese bewyse is gevind dat Polinesiërs die atol in antieke tye bewoon het. Die eerste Europeër wat dit besoek het, asook die naburige Fenua Ura en Motu One, was Samuel Wallis, in 1767. In 1917 is dit aan ’n maatskappy van Papeete verhuur wat met drie werknemers gedroogde klapper vervaardig, hoenders en varke grootgemaak en seeskilpaaie versamel het. Dit is daarna aan ’n ander maatskappy verhuur wat dit heeltemal met kokospalms beplant het.


Die Walter Sisulu Plaaslike Munisipaliteit is 'n Plaaslike Munisipaliteit in die Joe Gqabi-distriksmunisipaliteit in die Oos-Kaap, Suid-Afrika. Dit het ontstaan nadat Maletswai en Gariep Plaaslike Munisipaliteite saamgesmelt het op 8 Augustus 2016. Nedersettings in die munisipaliteit: Aliwal-Noord Burgersdorp (setel) Dukathole (deel van Aliwal-Noord) Jamestown Oviston Steynsburg Venterstad Die Walter Sisulu Plaaslike Munisipaliteit se bure in die Joe Gqabi-distriksmunisipaliteit is die Senqu Plaaslike Munisipaliteit aan die oostekant. Ten suide in Chris Hani-distriksmunisipaliteit is Enoch Mgijima (Tarkastad/Queenstown) Aan die Vrystaatkant is Mohokare Plaaslike Munisipaliteit in die Xhariep-distriksmunisipaliteit geleë. Die munisipale raad bestaan uit twee-en-twintig lede wat deur gemengde-lede proporsionele verteenwoordiging verkies word. Elf raadslede word in nege wyke as algehele wenners verkies, terwyl die oorblywende elf uit partylyste gekies word, sodat die totale aantal partyverteenwoordigers eweredig is aan die aantal stemme wat ontvang is. Tydens die verkiesing van 3 Augustus 2016 het die African National Congress (ANC) 'n meerderheid van vyftien setels in die raad verower. Die onderstaande tabel toon die uitslag van die 2016-munisipale verkiesing in beide Maletswai en Gariep. "The Local Government Handbook" (in Engels).


Die ʻokina, wat ook onder ander name bekend is, is ’n diakritiese teken wat in die Latynse skrif gebruik word om die stemlose glottale sluitklank weer te gee in baie Polinesiese tale, soos Hawais, Tahitiaans en Samoaans. Dit lyk effens soos ’n omgekeerde afkappingsteken of ’n enkel-beginaanhalingsteken, maar daar is ’n duidelike verskil. Die karakter lyk in sommige fonts soos ’n regaf afkappingsteken ('), sonder ’n kromming. In tale soos Tahitiaans word die teken as óf ʻ óf ‘ óf ’ weergegee – al drie word as korrek erken. Hierdie artikel is vertaal uit die Engelse Wikipedia